qundao/data-zh-poetry huggingface dataset:
飲韓仲文家
作者：梅堯臣
朝代：宋

飲酒衆所嗜，未若朋會樂。
終日不爲荒，於時豈多怍。
坐客十餘人，七子實棣萼。
杯行發嚴令，孰不資善謔。
巧詞劇猱捷，辨機如弩彍。
醉舌强且遲，罰觥奚屢酌。
正言訐詭諛，簡禮去酬酢。
迭嘲果與蔬，相呼花間藥。
是非不親親，笑語何落落。
夜歸歡有餘，孩稚扶仍噱。
餘姚陳寺丞
作者：梅堯臣
朝代：宋

試邑來勾越，風煙復上游。
江潮自迎客，山月亦隨舟。
海貨通閭市，漁歌入縣樓。
絃琴無外事，坐見浦帆收。
餞彭城公赴隨州龍門道上作
作者：梅堯臣
朝代：宋

零雨送車輪，初清遠陌塵。
歸藩漢東國，遮道洛陽人。
伊水照虹斾，楚山懷玉麟。
征軒不可戀，梗淚返城闉。
香爐
作者：梅堯臣
朝代：宋

鐵鑄小香爐，壁環平口鋪。
麝焚葵葉大，獸齧竹根趺。
浄几群書外，閑堂一物無。
中間任灰燼，終與蕙蘭俱。
馬判官歸闕
作者：梅堯臣
朝代：宋

與君歸洛陽，仕宦頗相偶。
荏苒遷歲時，徘徊樂文酒。
今歸已及瓜，爲贈聊折柳。
亦將隨計書，慘別寧嗟久。
馬殿丞通判密州
作者：梅堯臣
朝代：宋

晨裝辭北闕，懷紱貳東侯。
地本全齊勝，風仍變魯優。
危帆淮上去，古木海邊秋。
相送江潭客，曾同十載遊。
馬秘書始約同行久而未至因以寄
作者：梅堯臣
朝代：宋

渡江落我前，入汴居我後。
日日是南風，時時爲迴首。
逢船一借問，遠棹見來否。
明朝儻相及，閑步河堤柳。
馬都官行之惠黄柑荔枝醋壺
作者：梅堯臣
朝代：宋

染霜胡甘熟，烘日荔枝美。
橘柚未爲精，葡萄安可擬。
郭生始能贊，魏文何謬比。
二果皆世珍，乃遺及賤士。
而復副醇{酉盆}，或乞自諸己。
豈唯享遠味，終得爲直矣。
馮子都詩
作者：梅堯臣
朝代：宋

黄金畫車屋，韋絮緣車輪。
牽以五采絲，藉以刺繡茵。
出入長信宮，晝夜將誰親。
所親美且少，玉頰丹砂脣。
殷羅縫輕襦，明珠攢緇巾。
半醉卧車中，侍婢躡行塵。
憶昔廣明亭，將軍愛憐頻。
便房不使殉，易寵在茲辰。
嗣侯喜驅逐，平樂多從賓。
青絲穿五銖，累室貯百珍。
歡與子都異，矯與子都均。
用財糞土擲，吐氣日月踆。
天地可齊久，禍患豈有因。
秋風茂陵下，蒼蘚上騏驎。
驚鳧
作者：梅堯臣
朝代：宋

驚鳬雖避人，終戀舊所泊。
盡背船頭去，却從船尾落。
須知取勢高，不是初飛錯。
高士王君歸建業
作者：梅堯臣
朝代：宋

風雨起春寒，乘潮曉帆送。
目看瓜步雲，心近茅家洞。
忽覺柳已青，來時枝尚凍。
羨爾向江南，正開新釀甕。
高車再過謝永叔內翰
作者：梅堯臣
朝代：宋

世人重貴不重舊，重舊今見歐陽公。
昨朝喜我都門入，高車臨岸進船篷。
俯躬拜我禮愈下，騶徒竊語音微通。
我公聲名壓朝右，何厚於此瘦老翁。
笑言啞啞似平昔，妻子信說如梁鴻。
自茲連雨泥沒脛，未得謁帝明光宮。
冒陰履濕就稅地，親賓未過知巷窮。
復聞傳呼公又至，黄金絡馬聲瓏瓏。
紫袍寶带照屋室，飲水啜茗當清風。
邀以新詩出古律，霜髯屢頷摇寒松。
因嗟近代貴莫比，官爲司空仍侍中。
今成冢丘已寂寞，文字豈得留無窮。
以此易彼可勿媿，浮榮有若送雨虹。
須臾斷滅不復見，唯有明月常當空。
況我學不爲買祿，直欲到死攀軻雄。
一飯足以飽我腹，一衣足以飾我躬。
老雖得職不足顯，願與公去驩樂同。
驩樂同，治園田，潁水東。
高陽關射亭
作者：梅堯臣
朝代：宋

星弧射狼夜夜張，角弓備寇不可忘。
將軍屯師古關下，不尚武力何由强。
日與官兵來會此，弓須射硬箭射長。
更如羿中九烏斃，獨見杲杲明扶桑。
鬬鵪鶉孫曼叔邀作
作者：梅堯臣
朝代：宋

脫命秋隼下，鳴鬭自爲勇。
爭雄在數粒，一敗勢莫擁。
慙將縮袖間，懷負默而拱。
勝且勿苦欣，猶驚辱與寵。
魏屯田知楚州
作者：梅堯臣
朝代：宋

淮南木葉驚，淮上使君行。
天外高帆出，沙頭候吏迎。
夜潮通廢埭，秋月滿孤城。
正遲文翁化，從來楚俗輕。
魏文以予病渴贈薏苡二叢值庭下走筆戲謝
作者：梅堯臣
朝代：宋

媿無相如才，偶病相如渴。
潩水有丈人，薏苡分叢茇。
爲飲可扶衰，餘生幸且活。
安知惡己者，不願變野葛。
魚
作者：梅堯臣
朝代：宋

洛水美赬鯉，入河西去時。
三春登玉浪，一日到天池。
垂釣豈容羨，小鱗應莫隨。
腹中無匕首，已不助吳兒。
魯山山行
作者：梅堯臣
朝代：宋

適與野情愜，千山高復低。
好峯隨處改，幽徑獨行迷。
霜落熊升樹，林空鹿飲溪。
人家在何許，雲外一聲雞。
鳩
作者：梅堯臣
朝代：宋

一世爲巢拙，長年與鵲爭。
欲知雲脚雨，先向屋頭鳴。
頸上玉花碎，臆前檀粉輕。
何時將刻杖，扶助老夫行。
鳴琴
作者：梅堯臣
朝代：宋

雖傳古人聲，不識古人意。
古人今已遠，悲哉廣陵思。
鳴雉詞
作者：梅堯臣
朝代：宋

雄雉鳴桑林，雌雉雊麥隴。
結愛誠有宜，別啄義亦竦。
哺雛深莽中，摧頹錦翅擁。
辛勤何爾爲，應自念遺種。
鴨脚子
作者：梅堯臣
朝代：宋

魏帝昧遠圖，於吳求鬭鴨。
乃爲吳人料，重玩志已陿。
江南有嘉樹，脩聳入天插。
葉如欄邊跡，子剝杏中甲。
持之奉漢宮，百果不相壓。
非甘復非酸，淡苦衆所狎。
千里競賫貢，何異貴爭啑。
鴨雛
作者：梅堯臣
朝代：宋

春鴨日浮波，羽冷難伏卵。
嘗因雞抱時，託以雞窠暖。
三旬殻既坼，乳毛寒脛短。
雞寧辨其雛，翅擁情欵欵。
一日向水涯，所稟殊未斷。
泛然去中流，雞呼心悹悹。
人之苟異懷，負義不足算。
有志在養毓，勿論報德限。
鶑
作者：梅堯臣
朝代：宋

桑間小婦好聲音，映葉穿枝意已深。
盡日呼郎郎不應，蕭蕭風雨到前林。
鶑
作者：梅堯臣
朝代：宋

綠柳陰猶薄，黄鸝囀已清。
年年舟上客，處處樹頭聲。
髣髴佳人語，依稀太子笙。
夕陽聽不足，飛入舊荒城。
鶴
作者：梅堯臣
朝代：宋

何時別遼海，俛啄雜庭鵾。
去作仙人駕，來乘衛國軒。
雲中晴引唳，松上舊能言。
但說長千歲，予非學羨門。
鸚鵡
作者：梅堯臣
朝代：宋

一入秦宮去，千山隴樹秋。
能言依婦女，學語類徘優。
玉鎖閑拘束，金籠不自由。
哀良是黄鳥，死爲穆公羞。
鹿
作者：梅堯臣
朝代：宋

羣處空山中，跡在深松下。
周穆得同狼，秦人指爲馬。
驚顧遠世網，脫質去田野。
誰思充腶脩，自是無全者。
麥門冬內子吳中手植甚繁鬰罷官移之而歸不幸內子道且亡而茲草亦屢枯今所存三之一耳遂感而賦云
作者：梅堯臣
朝代：宋

香草葉常碧，本生巖澗邊。
佳人昔所愛，移植堂堦前。
自吳北歸梁，復以盆盎遷。
佳人路中死，此草未忍捐。
與我日憔悴，根不通下泉。
勤勤爲澆沃，稍見萌穎鮮。
終當置墳側，長茂松柏埏。
黄國博遺銀魚乾二百枚
作者：梅堯臣
朝代：宋

乾若會稽筍，色比荆州銀。
熟宜煨栗火，飲助擁爐人。
低陰欲飛雪，酒微生頰熱。
海上使方來，多饟不爲餮。
黄敏復尉新城
作者：梅堯臣
朝代：宋

新城接桐廬，山茗久所利。
江東亡命兒，販不畏黥劓。
堂上千金子，捕以操兇器。
恐非吾徒爲，勇少乃可避。
黄池月中共酌得池字
作者：梅堯臣
朝代：宋

將歸謝公郡，喜見阮家兒。
但對月和水，那能酒似池。
衰形疑鏡照，葆鬢怯霜吹。
宿雁不堪託，鄉人知未知。
黄河
作者：梅堯臣
朝代：宋

積石導淵源，沄沄瀉崑閬。
龍門自吞險，鯨海終涵量。
怒洑生萬渦，驚流非一狀。
淺深殊可測，激射無時壯。
常苦事隄防，何曾息波浪。
川氣迷遠山，沙痕落秋漲。
槎沫夜浮光，舟人朝發唱。
洪梁畫鷁連，古戍蒼崖向。
浴鳥不知清，夕陽空在望。
誰當大雪天，走馬堅冰上。
黄駁
作者：梅堯臣
朝代：宋

維舟飯孤村，隔岸見黄駁。
瘦牧正苦饑，瘡鳥復下啄。
閔心無柘彈，投塊徒自數。
力小不能中，汗顔慙且渥。
黄鶑·其一
作者：梅堯臣
朝代：宋

內家初上翠微宮，樹裏窺人在半空。
笑語漸高無約束，侍臣偷望向雲中。
黄鶑·其二
作者：梅堯臣
朝代：宋

西鄰少年今出遊，東家女兒未識羞。
門前烏臼葉已暗，日暮問誰牆上頭。
齊國大長公主挽詞二首·其一
作者：梅堯臣
朝代：宋

賢行聞當世，尊隆異故常。
每令夫結友，不爲子求郎。
夜月初沉海，姑星忽殞潢。
臨門親祖祭，悲吹起脩岡。
齊國大長公主挽詞二首·其二
作者：梅堯臣
朝代：宋

魯館當年盛，秦臺此日遥。
龍歸終合劍，鳳去不聞簫。
挽曲方傳薤，行輀競奠椒。
空餘漢官屬，泣送馬如潮。
龍女祠祈順風
作者：梅堯臣
朝代：宋

龍母龍相依，風雲隨所變。
舟人請予往，出廟旗脚轉。
旗指西南歸，飛帆疾流電。
長蘆江口發平明，白鷺洲前已朝膳。
竹根杯珓不欺人，世間然諾空當面。
龜
作者：梅堯臣
朝代：宋

王府有寶龜，名存骨未朽。
初爲清江使，因落豫且手。
白玉刻佩章，黄金鑄印紐。
辭聘彼莊生，曳塗誠自有。
一日曲
作者：梅尧臣
朝代：宋

妾家邓侯国，肯愧邯郸姝。
世本富缯绮，娇爱比明珠。
十五学组紃，未尝开户枢。
十六失所适，姓名倾里闾。
十七善歌舞，使君邀宴娱。
自兹着乐府，不得同罗敷。
凉温忽荏苒，屡接朝大夫。
相欢不及情，何异逢路衢。
昨日一见郎，目色曾不渝。
结爱从此笃，暂隔犹恐疎。
如何遂从宦，去涉千里途。
郎跨青骢马，妾乘白雪驹。
送郎郎未速，别妾妾仍孤。
不如水中鳞，双双依绿蒲。
不如云间鹄，两两下平湖。
鱼鸟尚有託，妾今谁与俱。
去去约春华，终朝怨日赊。
一心思杏子，便拟见梅花。
梅花几时吐，频掐栏竿数。
东风若见郎，重为歌金缕。
一日曲
作者：梅尧臣
朝代：宋
体裁：古风

妾家邓侯国，肯愧邯郸姝。世本富缯绮，娇爱比明珠。十五学组紃，未尝开户枢。十六失所适，姓名倾里闾。十七善歌舞，使君邀宴娱。自兹著乐府，不得同罗敷。凉温忽荏苒，屡接朝大夫。相欢不及情，何异逢路衢。昨日一见郎，目色曾不渝。结爱从此笃，暂隔犹恐疏。如何遂从宦，去涉千里途。郎跨青骢马，妾乘白雪驹。送郎郎未速，别妾妾仍孤。不如水中鳞，双双依绿蒲。不如云间鹄，两两下平湖。鱼鸟尚有托，妾今谁与俱。去去约春华，终朝怨日赊。一心思杏子，便拟见梅花。梅花几时吐，频掐栏竿数。东风若见郎，重为歌金缕。
丁端公北使
作者：梅尧臣
朝代：宋

出聘天王使，来乘御史骢。
驰车看燕妇，貂扇御胡风。
俗与华人似，言从左衽通。
罽庭观拜舞，不以未央中。
丁端公北使
作者：梅尧臣
朝代：宋

山聘天王使，来乘御史骢。
驰车看燕妇，貂扇御胡风。
俗与华人似，言从左衽通。
罽庭观拜舞，不似未央中。
丁端公北使
作者：梅尧臣
朝代：宋

山聘天王使，来乘御史骢。驰车看燕妇，貂扇禦胡风。俗与华人似，言从左衽通。罽庭观拜舞，不似未央中。
七夕
作者：梅尧臣
朝代：宋
体裁：五言律诗

古来传织女，七夕渡明河。巧意世争乞，神光谁见过。隔年期已拙，旧俗验方讹。五色金盘果，蜘蛛浪作窠。
七夕咏怀
作者：梅尧臣
朝代：宋

织女无耻羞，年年嫁牵牛。
牵牛苦娶妇，娶妇不解留。
来往一夕光，奕奕河汉秋。
轻传人世巧，未知何时休。
喜鹊头无毛，截云驾车輈。
老鸦少斟酌，死欲同造舟。
明月不到晓，是夜曲如钩。
天意与物理，注错将何求。
尝闻阮家儿，犊鼻竹竿头。
人生自有分，岂媿曝衣楼。
七夕咏怀
作者：梅尧臣
朝代：宋

织女无耻羞，年年嫁牵牛。
牵牛苦娶妇，娶妇不解留。
来往一夕光，奕奕河汉秋。
轻传人世巧，未知何时休。
喜鹊头无毛，截云驾车辀。
老鸦少斟酌，死欲同造舟。
明月不到晓，是夜曲如鈎。
天意与物理，注错将何求。
尝闻阮家儿，犊鼻竹竿头。
人生自有分，岂媿曝衣楼。
七夕咏怀
作者：梅尧臣
朝代：宋

织女无耻羞，年年嫁牵牛。牵牛苦娶妇，娶妇不解留。来往一夕光，奕奕河汉秋。轻传人世巧，未知何时休。喜鹊头无毛，截云驾车辀。老鸦少斟酌，死欲同造舟。明月不到晓，是夜曲如钩。天意与物理，注错将何求。尝闻阮家儿，犊鼻竹竿头。人生自有分，岂愧曝衣楼。
七夕有感
作者：梅尧臣
朝代：宋

去年此名肝肠绝，岁月凄凉百事非。一逝九泉无处问，又看牛女渡河归。
七夕有感
作者：梅尧臣
朝代：宋
体裁：七言绝句

去年此夕肝肠绝，岁月凄凉百事非。一逝九泉无处问，又看牛女渡河归。
七夕永叔内翰遗郑州新酒言值内直不暇相邀
作者：梅尧臣
朝代：宋

诘朝持郑酝，向夕望星津。俗意愿添巧，古心思变淳。予穷少陵老，公似谪仙人。独对金鸾月，宫词付小臣。
七夕永叔内翰遗郑州新酒言值内直不暇相邀
作者：梅尧臣
朝代：宋

诘朝持郑醖，向夕望星津。
俗意愿添巧，古心思变淳。
予穷少陵老，公似谪仙人。
独对金鸾月，宫词付小臣。
七月二十一夜闻韩玉汝宿城北马铺
作者：梅尧臣
朝代：宋
体裁：七言绝句

暗树秋风摆叶鸣，桃枝竹簟冷逾清。孤灯淡淡短亭客，半夜萧萧闻雨声。
七月十六日赴庾直有怀
作者：梅尧臣
朝代：宋

白日落我前，明月随我后。
流光如有情，徘徊上高柳。
高柳对寝亭，风影乱疎牖。
我马卧其傍，我仆倦搘肘。
寂寂重门扃，独念家中妇。
乳下两小儿，夜夜啼向母。
问爷若箇边，天性已见厚。
不嗟羁枕孤，不愧栖禽偶。
内有子相忆，外有月相守。
何似长征人，沙尘听刁斗。
七月十六日赴庾直有怀
作者：梅尧臣
朝代：宋

白日落我前，明月随我后。流光如有情，徘徊上高柳。高柳对寝亭，风影乱疏牖。我马卧其傍，我仆倦支肘。寂寂重门扃，独念家中妇。乳下两小儿，夜夜啼向母。问爷若个边，天性已见厚。不嗟羁枕孤，不愧栖禽偶。内有子相忆，外有月相守。何似长征人，沙尘听刁斗。
七月十六日赴庾直有怀
作者：梅尧臣
朝代：宋

白日落我前，明月随我後。流光如有情，徘徊上高柳。高柳对寝亭，风影乱疏牖。我马卧其傍，我仆倦搘肘。寂寂重门扃，独念家中妇。乳下两小儿，夜夜啼向母。问爷若个边，天性已见厚。不嗟羁枕孤，不愧栖禽偶。内有子相忆，外有月相守。何似长征人，沙尘听刁斗。
七里湾得朱表臣寄千叶楼子髻子芍药
作者：梅尧臣
朝代：宋
体裁：五言律诗

谁称为近侍，宜与牡丹尊。霞綷千千叶，香撩黯黯魂。红楼思侠少，宝髻奉王孙。剩插不堪照，颜衰汴水浑。
万表臣报山傍有重梅花叶又繁诸君往观之
作者：梅尧臣
朝代：宋
体裁：古风

前时见多叶，曾何数寻常。今见叶又多，移赏南涧阳。寄言莫苦恃，更多殊未央。
三十二弟寺丞归宣城因寄太守孙学士
作者：梅尧臣
朝代：宋

谢公下车日，郡内一登望。
昭亭山苍苍，寒溪水瀁瀁。
句清宛微浑，三洲分细浪。
小艇下滩来，羣鸥舞潭上。
借问鸥何若，水深鱼莫向。
鸥馁犹识机，鱼乐不忘饷。
子去见太守，于我必有访。
但寄此薄言，罇前为之唱。
三十二弟寺丞归宣城因寄太守孙学士
作者：梅尧臣
朝代：宋

谢公下车日，郡内一登望。昭亭山苍苍，寒溪水瀁瀁。句清宛微浑，三洲分细浪。小艇下滩来，群鸥舞潭上。借问鸥何若，水深鱼莫向。鸥馁犹识机，鱼乐不忘饷。子去见太守，于我必有访。但寄此薄言，樽前为之唱。
三十二弟寺丞归宣城因寄太守孙学士
作者：梅尧臣
朝代：宋

谢公下车日，郡内一登望。
昭亭山苍苍，寒溪水瀁瀁。
句清宛微浑，三洲分细浪。
小艇下滩来，群鸥舞潭上。
借问鸥何若，水深鱼莫向。
鸥馁犹识机，鱼乐不忘饷。
子去见太守，於我必有访。
但寄此薄言，樽前为之唱。
三和寄潘歙州
作者：梅尧臣
朝代：宋

昔固闻陆海，今复有潘江。文章吞时英，光芒瞻星降。如游太室阳，仰见玉女窗。高才生大国，试政来远邦。道傍一相顾，冰壶临瓦缸。逸骥美丰肉，老䍽惭瘦腔。藻咏答下俚，玉铃锵宝幢。寻言不悟言，自笑趁块尨。终知将门豪，射雕常贯双。
三和寄潘歙州
作者：梅尧臣
朝代：宋

昔固闻陆海，今复有潘江。
文章吞时英，光荒瞻星降。
如游太室阳，仰见玉女窗。
高才生大国，试政来远邦。
道傍一相顾，冰壶临瓦缸。
逸骥美丰肉，老𦍠惭瘦膑。
藻咏答下俚，玉铃锵宝幢。
寻言不悟言，自笑趁块尨。
终知将门豪，射雕常贯双。
三和寄潘歙州
作者：梅尧臣
朝代：宋

昔固闻陆海，今復有潘江。
文章吞时英，光芒瞻星降。
如游太室阳，仰见玉女窗。
高才生大国，试政来远邦。
道傍一相顾，冰壶临瓦缸。
逸骥美丰肉，老䍽惭瘦腔。
藻咏答下俚，玉铃锵宝幢。
寻言不悟言，自笑趁块尨。
终知将门豪，射雕常贯双。
三月二十五日喜雨
作者：梅尧臣
朝代：宋

初为委吏承命书，是夜旱雨深一尺。乃知穷困同草莱，隔岁焦枝有时涤。向闻乖龙池底藏，驱逐肯行须霹雳。今无雷电已滂然，好在三公莫忧责。
三月二十五日喜雨
作者：梅尧臣
朝代：宋
体裁：古风

初为委吏承命书，是夜旱雨深一尺。乃知穷困同草莱，隔岁焦枯有时涤。向闻乖龙池底藏，驱逐肯行须霹雳。今无雷电已滂然，好在三公莫忧责。
三月五日欲访宋中道遇雪而止
作者：梅尧臣
朝代：宋
体裁：七言绝句

蝴蝶飞时雪斗轻，满街撩乱得人惊。欲寻宋子东城去，马畏春泥不敢行。
三月十四日汝州梦
作者：梅尧臣
朝代：宋

我归十九年，饮不负升斗。
昨夕梦见之，谓须多置酒。
虽慰魂来言，定不复入口。
俟当返吾庐，且为贮甖缶。
梦寐何敢欺，从笑愚所守。
三月十四日汝州梦
作者：梅尧臣
朝代：宋

我归十九年，饮不负升斗。昨夕梦见之，谓须多置酒。虽慰魂来言，定不复入口。俟当返吾庐，且为贮罂缶。梦寐何敢欺，从笑愚所守。
三月十四日汝州梦
作者：梅尧臣
朝代：宋

我归十九年，饮不负升斗。
昨夕梦见之，谓须多置酒。
虽慰魂来言，定不復入口。
俟当返吾庐，且为贮罂缶。
梦寐何敢欺，从笑愚所守。
三月十日韩子华招饮归成
作者：梅尧臣
朝代：宋

清明晓赴韩侯家，自买白杏丁香花。雀眼涂金银篾龙，贮在当筵呼舞娃。舞娃取捧笑向客，不顾插坏新乌纱。朝来我舍报生子，贺劝大白浮红霞。酒狂有持梧桐板，暴谑一似鄱阳槎。袒裼击鼓祢处士，当时偶脱猛虎牙。褊衷不容又何益，鹦鹉洲上空蒹葭。
三月十日韩子华招饮归成
作者：梅尧臣
朝代：宋

清明晓赴韩侯家，自买白杏丁香花。
雀眼涂金银蔑笼，贮在当筵呼舞娃。
舞娃取捧笑向客，不顾插坏新乌纱。
朝来我舍报生子，贺劝大白浮红霞。
酒狂有持梧桐板，暴谑一似鄱阳槎。
袒裼击鼓祢处士，当时偶脱猛虎牙。
褊衷不容又何益，鹦鹉洲上空蒹葭。
三鸟
作者：梅尧臣
朝代：宋

翩翩三奇鸟，反择松桂宜。二鸟同所向，并立高高枝。一鸟依别树，屈比二鸟卑。嗟嗟天下鸟，莫与三鸟期。三鸟鸣少和，蒿间多鸒斯。频频徒尔党，三鸟安可期。
三鸟
作者：梅尧臣
朝代：宋
体裁：古风

翩翩三奇鸟，各择松桂宜。二鸟同所向，并立高高枝。一鸟依别树，屈比二鸟卑。嗟嗟天下鸟，莫与三鸟期。三鸟鸣少和，蒿间多鸒斯。频频徒尔党，三鸟安可期。
上元从主人登尚书省东楼
作者：梅尧臣
朝代：宋

阊阖前临万岁山，烛龙衔火夜珠还。
高楼迥出星辰裏，曲盖遥瞻紫翠间。
轣辘车声碾明月，参差莲焰竞红颜。
谁教言语如鹦鹉，便着金笼密锁关。
上元从主人登尚书省东楼
作者：梅尧臣
朝代：宋

阊阖前临万岁山，烛龙衔火夜珠还。高楼迥出星辰里，曲盖遥瞻紫翠间。轣辘车声碾明月，参差莲焰竞红颜。谁教言语如鹦鹉，便著金笼密锁关。
上元从主人登尚书省东楼
作者：梅尧臣
朝代：宋

阊阖前临万岁山，烛龙衔火夜珠还。高楼迥出星辰里，曲盖遥瞻紫翠间。轣辘车声碾明月，参差莲焰竞红颜。谁教言语如鹦鹉，便著金龙密锁关。
上元夕有怀韩子华阁老
作者：梅尧臣
朝代：宋

一岁老一岁，新年思旧年。东楼尝共望，九陌听争先。白发更中笑，舞姝应转妍。追随都已倦，强对月明前。
上元夕有怀韩子华阁老
作者：梅尧臣
朝代：宋

一岁老一岁，新年思旧年。
东楼尝共望，九陌听争先。
白髮更中笑，舞姝应转妍。
追随都已倦，强对月明前。
上元夜雪有感
作者：梅尧臣
朝代：宋
体裁：古风

去年昭亭阳，今夜苦风雪。及雪在京城，宵灯亦将灭。石花广袖轻，梅蕊新妆絜。匆匆竞还家，陌上乱车辙。
上元夜雪有感
作者：梅尧臣
朝代：宋

去年昭亭阳，今夜苦风雪。
及雪在京城，宵灯亦将灭。
石花广袖轻，梅蕊新粧絜。
怱怱竞还家，陌上乱车辙。
上元雪
作者：梅尧臣
朝代：宋

春雪如蝴蝶，春灯如百花。漫漫飞不已，愁杀千万家。我今无复梦，拥被读南华。
上元雪
作者：梅尧臣
朝代：宋

春雪如蝴蝶，春灯如百花。
漫漫飞不已，愁杀千万家。
我今无復梦，拥被读南华。
上巳日午桥石濑中得双鳜鱼
作者：梅尧臣
朝代：宋

修禊洛之滨，湍流得素鳞。多凭折腰吏，来作食鱼人。水发黏篙绿，溪毛映渚春。风沙暂时远，紫线忆江蓴。
上巳日午桥石濑中得双鳜鱼
作者：梅尧臣
朝代：宋

修禊洛之滨，湍流得素鳞。
多惭折腰吏，来作食鱼人。
水髮黏篙绿，溪毛映渚春。
风沙暂时远，紫线忆江莼。
上巳日午桥石濑中得双鳜鱼
作者：梅尧臣
朝代：宋

脩禊洛之滨，湍流得素鳞。多惭折腰吏，来作食鱼人。水发黏篙绿，溪毛映渚春。风沙暂时远，紫线忆江莼。
上马和公仪
作者：梅尧臣
朝代：宋

烟火千门晓欲开，五花骄马肯徘徊。
井闾已是经时隔，亲旧全如远别来。
帝阙重看多气象，天街新霁少尘埃。
振冠浣服无容久，便见池门放牓催。
上马和公仪
作者：梅尧臣
朝代：宋

烟火千门晓欲开，王花骄马肯徘徊。井闾已是经时隔，亲旧全如远别来。帝阙重看多气象，天街新霁少尘埃。振冠浣服无容久，便见池门放榜催。
上马和公仪
作者：梅尧臣
朝代：宋

烟火千门晓欲开，王花骄马肯徘徊。
井闾已是经时隔，亲旧全如远别来。
帝阙重看多气象，天街新霁少尘埃。
振冠浣服无容久，便见池门放牓催。
下土桥送刁景纯忽大风韩子华先归遗其小方巾明日持还副以此诗
作者：梅尧臣
朝代：宋
体裁：古风

昨日汴水头，共饯东去人。暴风吹黄沙，对面不相亲。归来乘大马，误掷小方巾。平明驰奴还，偷样古逼真。
下赤山岭过渡至石子涧别施八评事
作者：梅尧臣
朝代：宋

三年守庐次，两回来涧边。临塘爱鱼乐，近竹见人贤。今我西归日，逢君小隐年。重将车马去，惊起野鸥眠。
下赤山岭过渡至石子涧别施八评事
作者：梅尧臣
朝代：宋

三年守庐次，两迴来涧边。
临塘爱鱼乐，近竹见人贤。
今我西归日，逢君小隠年。
重将车马去，惊起野鸥眠。
下赤山岭过渡至石子涧别施八评事
作者：梅尧臣
朝代：宋

三年守庐次，雨回来涧边。临塘爱鱼乐，近竹见人贤。今我西归日，逢君小隐年。重将车马去，惊起野鸥眠。
不知梦
作者：梅尧臣
朝代：宋
体裁：古风

梦中不知梦，但谓平常时。相与共笑言，焉问久别离。有赠若有得，及觉已失之。人生在世间，何异梦寐为。
与二弟过溪至广教兰若
作者：梅尧臣
朝代：宋

溪水今尚浅，涉马不及鞯。
岸口出近郭，野径通平田。
行行渡小桥，决决响细泉。
万木荫古殿，一灯明象筵。
长廊颜頵碑，字体家法传。
空堂裴相真，白髯垂过咽。
名迹两不灭，岂独画与镌。
高僧凿崖腹，建阁将云连。
秘此龙鸾迹，足使臣仆虔。
修竹间长松，森卫若被坚。
是必神物护，禹穴空岁年。
饭讫过山后，井傍携茗煎。
探幽偶转谷，忽视昭亭巅。
蔓草不识名，步侧时得牵。
幽禽声各异，可辨唯杜鹃。
似惊俗客来，聒聒两耳边。
弊庐隔城堞，畏暮遽言还。
道逢张罗归，鸟媒兼死悬。
遂同山梁雉，令我復喟然。
聊追一日事，书以为短篇。
与二弟过溪至广教兰若
作者：梅尧臣
朝代：宋

溪水今尚浅，涉马不及鞯。岸口出近郭，野径通平田。行行渡小桥，决决响细泉。万木荫古殿，一灯明象筵。长廊颜頵碑，字体家法传。空堂裴相真，白髯垂过咽。名迹两不灭，岂独画与镌。高僧凿崖腹，建阁将云连。秘此龙鸾迹，足使臣仆虔。修竹间长松，森卫若被坚。是必神物护，禹穴空岁年。饭讫过山後，井傍携名煎。探幽偶转谷，忽视昭亭巅。蔓草不识名，步侧时得牵。幽禽声各异，可辨唯杜鹃。似惊俗客来，聒聒两耳边。弊庐隔城堞，畏暮遽言还。道逢张罗归，鸟媒兼死悬。遂同山梁雉，令我复喟然。聊追一日事，书以为短篇。
与二弟过溪至广教兰若
作者：梅尧臣
朝代：宋

溪水今尚浅，涉马不及鞯。岸口出近郭，野径通平田。行行渡小桥，决决响细泉。万木荫古殿，一灯明象筵。长廊颜頵碑，字体家法传。空堂裴相真，白髯垂过咽。名迹两不灭，岂独画与镌。高僧凿崖腹，建阁将云连。秘此龙鸾迹，足使臣仆虔。脩竹间长松，森卫若被坚。是必神物护，禹穴空岁年。饭讫过山后，井傍携茗煎。探幽偶转谷，忽视昭亭巅。蔓草不识名，步侧时得牵。幽禽声各异，可辨唯杜鹃。似惊俗客来，聒聒两耳边。弊庐隔城堞，畏暮遽言还。道逢张罗归，鸟媒兼死悬。遂同山梁雉，令我复喟然。聊追一日事，书以为短篇。
与仲文子华陪观新水硙
作者：梅尧臣
朝代：宋
体裁：五言律诗

湖壖此兴硙，许俗见仍稀。激射聊因势，回环岂息机。水如岩下过，人悟雪中归。坐想韩夫子，心应不道非。
与仲文子华陪观新水磑
作者：梅尧臣
朝代：宋

湖壖此兴磑，许俗见仍稀。
激射聊因势，回环岂息机。
水如岩下过，人悟雪中归。
坐想韩夫子，心应不道非。
与夏侯绎张唐民游蜀冈大明寺
作者：梅尧臣
朝代：宋

秋叶已多蠹，古原看更荒。废城无马入，破冢有孤藏。寒日稍清迥，寒山分漭苍。田衣指白水，此下是雷塘。
与夏侯绎张唐民游蜀冈大明寺
作者：梅尧臣
朝代：宋
体裁：五言律诗

秋叶已多蠹，古原看更荒。废城无马入，破冢有狐藏。寒日稍清迥，寒山分漭苍。田衣指白水，此下是雷塘。
与正仲屯田游广教寺
作者：梅尧臣
朝代：宋
体裁：五言律诗

春滩尚可涉，不惜溅衣裾。古寺入深树，野泉鸣暗渠。酒杯参茗具，山蕨间盘蔬。落日还城郭，人方带月锄。
与浔阳舍弟别
作者：梅尧臣
朝代：宋

昭亭潭上水，下与九江通。去客解轻舸，落潮乘顺风。回头迷远树，没背见飞鸿。寂寞还蓬巷，桓彝宅近东。
与浔阳舍弟别
作者：梅尧臣
朝代：宋

昭亭潭上水，下与九江通。
去客解轻舸，落潮乘顺风。
迴头迷远树，没背见飞鸿。
寂寞还蓬巷，桓彝宅近东。
与用文师
作者：梅尧臣
朝代：宋
体裁：古风

师名学佛者，何乃爱吾诗。吾方嗟世人，各各事奔驰。苍鹰绝海至，不异攫鼠鸱。所趋有远近，所向皆馁饥。漱水对无语，风动庭树枝。
与用文师
作者：梅尧臣
朝代：宋

师名学佛者，何乃爱吾诗。
吾方嗟世人，各各事奔驰。
苍鹰绝海至，不异攫鼠鸱。
所趋有远近，所向皆馁饥。
潄水对无语，风动庭树枝。
与蒋秘别二十六年田棐二十年罗拯十年始见之
作者：梅尧臣
朝代：宋

我今五十二，常苦离别煎。屈指数离别，正去一半年。三君异出处，相见有后先。蒋最会遇早，罗倍晚于田。仕宦比我迟，官资居我前。此亦漫轻量，无限归荒埏。所喜笑语同，各惊颜貌迁。发有霜华侵，目有蜘蛛悬。有酒易以醉，有奚徒用妍。醒来念功名，病螾希蜿蜒。安得有园庐，宽閒近林泉。养鱼数千头，种薤三四廛。馀蔬皆称此，嘉果植亦然。既无俗造请，穷冬事高眠。囷贮白粳稻，酒沽青铜钱。饭过引数杯，令儿诵嘉篇。仰首看赤日，区区随天旋。朝见出沧海，莫见入虞渊。毕竟将何穷，磨灭愚与贤。亿亿万万载，筋骨非玉坚。桐棺三寸厚，在昔谁免焉。去去欲及时，嗟嗟无由缘。
与蒋秘别二十六年田棐二十年罗拯十年始见之
作者：梅尧臣
朝代：宋

我今五十二，常苦离别煎。
屈指数离别，正去一半年。
三君异出处，相见有后先。
蒋最会遇早，罗倍晚于田。
仕宦比我迟，官资居我前。
此亦漫轻量，无限归荒埏。
所喜笑语同，各惊颜貌迁。
髮有霜华侵，目有蜘蛛悬。
有酒易以醉，有奚徒用妍。
醒来念功名，病螾希蜿蜒。
安得有园庐，宽閒近林泉。
养鱼数千头，种薤三四廛。
余蔬皆称此，嘉果植亦然。
既无俗造请，穷冬事高眠。
囷贮白粳稻，酒沽青铜钱。
饭过引数杯，令儿诵嘉篇。
仰首看赤日，区区随天旋。
朝见出沧海，莫见入虞渊。
毕竟将何穷，磨灭愚与贤。
亿亿万万载，筋骨非玉坚。
桐棺三寸厚，在昔谁免焉。
去去欲及时，嗟嗟无由缘。
与蒋秘别二十六年田棐二十年罗拯十年始见之
作者：梅尧臣
朝代：宋

我今五十二，常苦离别煎。屈指数离别，正去一半年。三君异出处，相见有後先。蒋最会遇早，罗倍晚於田。仕宦比我迟，官资居我前。此亦漫轻量，无限归荒埏。所喜笑语同，各惊颜貌迁。发有霜华侵，目有蜘蛛悬。有酒易以醉，有奚徒用妍。醒来念功名，病螾希蜿蜒。安得有园庐，宽闲近林泉。养鱼数千头，种薤三四廛。余蔬皆称此，嘉果植亦然。既无俗造请，穷冬事高眠。囷贮白粳稻，酒沽青铜钱。饭过引数杯，令儿诵嘉篇。仰首看赤日，区区随天旋。朝见出沧海，暮见入虞渊。毕竟将何穷，磨灭愚与贤。亿亿万万载，筋骨非玉坚。桐棺三寸厚，在昔谁免焉。去去欲及时，嗟嗟无由缘。
与诸友普明院亭纳凉分题
作者：梅尧臣
朝代：宋
体裁：五言律诗

岸帻清凉地，翛然乐未穷。竹阴过晚雨，林表见残虹。花影平波上，经声小坞东。还思醉吟者，宁与此时同。
与诸弟及李少府访广教文鉴师
作者：梅尧臣
朝代：宋

山僧邀我辈，置酒比陶潜。
紫蕨老堪食，青梅酸不嫌。
野蜂时入座，岩鸟或窥檐。
薄暮未能去，前溪月似鎌。
与诸弟及李少府访广教文鉴师
作者：梅尧臣
朝代：宋

山僧邀我辈，置酒比陶潜。紫蕨老堪食，青梅酸不嫌。野蜂时入座，岩鸟或窥檐。薄暮未能去，前溪月似镰。
与道损仲文子华陪泛西湖
作者：梅尧臣
朝代：宋

冰消湖已绿，渺渺鸭头春。船学吴儿刺，吟稀楚老新。对出怜去鸟，隔树识游人。谁念沧江上，风柔采白苹。
与道损仲文子华陪泛西湖
作者：梅尧臣
朝代：宋

冰消湖已绿，渺渺鸭头春。
船学吴儿刺，吟稀楚老新。
对山怜去鸟，隔树识游人。
谁念沧江上，风柔采白苹。
与道损仲文子华陪泛西湖
作者：梅尧臣
朝代：宋

冰消湖已绿，渺渺鸭头春。船学吴儿刺，吟稀楚老新。对山怜去鸟，隔树识游人。谁念沧江上，风柔采白蘋。
丘家渡早发
作者：梅尧臣
朝代：宋

曲颍若秋蛇，屈盘鳞甲活。问戍得耕人，拾鱼逢祭獭。草窠残野烧，树挂经流沫。百里相对看，频行媿迂阔。
丘家渡早发
作者：梅尧臣
朝代：宋

曲颍若秋蛇，屈盘鳞甲活。问戍得耕人，拾鱼逢祭獭。草窠残野烧，树挂经流沫。百里相对看，频行愧迂阔。
丙戌五月二十二日昼寝梦亡妻谢氏同在江上早
作者：梅尧臣
朝代：宋

昼梦与予行，早发江上渚。
共登云母山，不得同宫处。
何差不同宫，似所厌途旅。
树杪俯乌巢，坼{彀弓换卵}方仰乳。
雄雌更守林，号噪见飞鼠。
鼠惊竖毛怒，袅枝如发弩。
逡巡吼风云，远望射岩雨。
东南横虹霓，万壑水喷吐。
下寻归路迷，欲暮各愁语。
忽觉皆已非，空庭日方午。
丙戌五月二十二日昼寝梦亡妻谢氏同在江上早行忽逢岸次大山遂往游陟予赋百馀言述所睹物状及寤尚记句有共登云母山不得同宫处仿像梦中意续以成篇
作者：梅尧臣
朝代：宋
体裁：古风

昼梦与予行，早发江上渚。共登云母山，不得同宫处。何嗟不同宫，似所厌途旅。树杪俯乌巢，坼鷇方仰乳。雄雌更守林，号噪见飞鼠。鼠惊竖毛怒，袅枝如发弩。逡巡吼风云，远望射岩雨。东南横虹霓，万壑水喷吐。下寻归路迷，欲暮各愁语。忽觉皆已非，空庭日方午。
东城送运判马察院
作者：梅尧臣
朝代：宋

春风骋巧如剪刀，先裁杨柳后杏桃。圆尖作瓣得疏密，颜色又染燕脂牢。黄鹂未鸣鸠欲雨，深园静墅声嗷嗷。役徒开汴前日放，亦将决水归河槽。都人倾望若焦渴，寒食已近沟已淘。何当黄流与雨至，雨深一尺水一篙。都水御史亦即喜，日夜顺疾回轻舠。频年吴楚岁苦旱，一稔未足生脂膏。吾愿取之勿求羡，穷鸟困兽易遁逃。我今出城勤送子，沽酒不惜典弊袍。数途必向睢阳去，太傅大尹皆英豪。试乞二公评我说，万分岂不益一毛。国给民苏自有暇，东园乃可资游遨。
东城送运判马察院
作者：梅尧臣
朝代：宋

春风骋巧如翦刀，先裁杨柳后杏桃。圆尖作瓣得疏密，颜色又染燕脂牢。黄鹂未鸣鸠欲雨，深园静墅声嗷嗷。役徒开汴前日放，亦将决水归河槽。都人倾望若焦渴，寒食已近沟已淘。何当黄流与雨至，雨深一尺水一篙。都水御史亦即喜，日夜顺疾回轻舠。频年吴楚岁苦旱，一稔未足生脂膏。吾愿取之勿求羡，穷鸟困兽易遯逃。我今出城勤送子，沽酒不惜典弊袍。数途必向睢阳去，太傅大尹皆英豪。试乞二公评我说，万分岂不益一毛。国给民苏自有暇，东园乃可资游遨。
东溪
作者：梅尧臣
朝代：宋
体裁：诗

行到东溪看水时，坐临孤屿发船迟。野凫眠岸有闲意，老树着花无丑枝。短短蒲茸齐似剪，平平沙石净于筛。情虽不厌住不得，薄暮归来车马疲。
东溪
作者：梅尧臣
朝代：宋

行到东溪看水时，坐临孤屿发船迟。野凫眠岸有闲意，老树著花无丑枝。短短蒲茸齐似剪，平平沙石净于筛。情虽不厌住不得，薄暮归来车马疲。
东溪
作者：梅尧臣
朝代：宋

行到东溪看水时，坐临孤屿发船迟。
野鳬眠岸有闲意，老树着花无丑枝。
短短蒲茸齐似翦，平平沙石浄于筛。
情虽不厌住不得，薄暮归来车马疲。
丞相二章
作者：梅尧臣
朝代：宋

丞相之去，乃还印绶。
乃饬车轮，如彼涸律。
时靡翔羽，时靡游鳞。
寂兮寂兮，岂有嘉宾。
丞相二章
作者：梅尧臣
朝代：宋

丞相之拜，冠弁旅至。乘马载驱，如彼钜潴。有雁有鹜，有龟有鱼。烝然来萃，翔泳啸呼。丞相之去，乃还印绶。乃饬车轮，如彼涸津。时靡翔羽，时靡游鳞。寂兮寂兮，岂有嘉宾。
丞相二章
作者：梅尧臣
朝代：宋
体裁：四言诗

丞相之拜，冠弁旅至。乘马载驱，如彼钜潴。有雁有鹜，有龟有鱼。烝然来萃，翔泳啸呼。（一章）丞相之去，乃还印绶。乃饬车轮，如彼涸津。时靡翔羽，时靡游鳞。寂兮寂兮，岂有嘉宾。（二章）
丞相二章
作者：梅尧臣
朝代：宋

丞相之拜，冠弁旅至。乘马载驱，如彼钜瀦。有鴈有鹜，有龟有鱼。烝然来萃，翔泳啸呼。
丞相二章·其一
作者：梅尧臣
朝代：宋

丞相之拜，冠弁旅至。
乘马载驱，如彼鉅潴。
有鴈有鹜，有龟有鱼。
烝然来萃，翔泳啸呼。
丞相二章·其二
作者：梅尧臣
朝代：宋

丞相之去，乃还印绶。
乃饬车轮，如彼涸津。
时靡翔羽，时靡游鳞。
寂兮寂兮，岂有嘉宾。
两日苦风思江南
作者：梅尧臣
朝代：宋
体裁：古风

摆磨万木声，朝吼暮不止。吹沙作云飞，物状颜色死。还念江上山，落瀑鸣几里。茅茨松竹间，翠的门前水。下窥石穴鱼，出入数十尾。是时残照微，古路谁家子。羸马入烟林，区区何若此。昔笑今已迷，薄官正如彼。何当归去来，临流重洗耳。
丫头石
作者：梅尧臣
朝代：宋

丫头石虽断，文字未全讹。年筭赤乌近，书疑黄象多。几时经霹雳，异代见干戈。更与千秋看，松煤定费摩。
丫头石
作者：梅尧臣
朝代：宋

丫头石虽断，文字未全讹。年算赤乌近，书疑黄象多。几时经霹雳，异代见干戈。更与千秋看，松煤定费摩。
中伏日永叔遗冰
作者：梅尧臣
朝代：宋

日色若炎火，正当三伏时。盘冰赐近臣，络绎中使驰。瑩澈肖水玉，凛气侵人肌。近日多故友，分贶能者谁。信都顾贫贱，物物义不遗。念我老且病，赤痱生枯皮。巨块置我前，凝结造化移。畏冷不敢食，有类夏虫疑。虽然已快意，何必咀嚼为。天子厚于公，不使炽毒欺。公亦厚于我，将恐煎熬随。我有舐犊爱，自怜小子龟。
中伏日永叔遗冰
作者：梅尧臣
朝代：宋

日色若炎火，正当三伏时。
盘冰赐近臣，络绎中使驰。
莹澈肖水玉，凛气侵人肌。
近日多故友，分贶能者谁。
信都顾贫贱，物物义不遗。
念我老且病，赤疿生枯皮。
巨块置我前，凝结造化移。
畏冷不敢食，有类夏虫疑。
虽然已快意，何必咀嚼为。
天子厚于公，不使炽毒欺。
公亦厚于我，将恐煎熬随。
我有舐犊爱，自怜小子龟。
中伏日永叔遗冰
作者：梅尧臣
朝代：宋
体裁：古风

日色若炎火，正当三伏时。盘冰赐近臣，络绎中使驰。莹澈肖水玉，凛气侵人肌。近日多故友，分贶能者谁。信都顾贫贱，物物义不遗。念我老且病，赤痱生枯皮。巨块置我前，凝结造化移。畏冷不敢食，有类夏虫疑。虽然已快意，何必咀嚼为。天子厚于公，不使炽毒欺。公亦厚于我，将恐煎熬随。我有舐犊爱，自怜小子龟。
中伏日永叔遗冰
作者：梅尧臣
朝代：宋

日色若炎火，正当三伏时。盘冰赐近臣，络绎中使驰。莹澈肖水玉，凛气侵入肌。近日多故友，分贶能者谁。信都顾贫贱，物物义不遗。念我老且病，赤痱生枯皮。巨块置我前，凝结造化移。畏冷不敢食，有类夏虫疑。虽然已快意，何必咀嚼为。天子厚於公，不使炽毒欺。公亦厚於我，将恐煎熬随。我有舐犊爱，自怜小子龟。
中伏日陪二通判妙觉寺避暑
作者：梅尧臣
朝代：宋

绀宇迎凉日，方床御綌衣。
清谈停玉麈，雅曲弄金徽。
高树秋声早，长廊暑气微。
不须河朔饮，煮茗自忘归。
中伏日陪二通判妙觉寺避暑
作者：梅尧臣
朝代：宋
体裁：五言律诗

绀宇迎凉日，方床御绤衣。清谈停玉麈，雅曲弄金徽。高树秋声早，长廊暑气微。不须河朔饮，煮茗自忘归。
中秋不见月答永叔
作者：梅尧臣
朝代：宋
体裁：五言绝句

天嫌物兼美，而使密云藏。已向石屏见，何须照席光。
中秋与希深别後月下寄
作者：梅尧臣
朝代：宋
体裁：五言律诗

薄雾生寒水，寥寥舣画船。人伤千里别，桂吐十分圆。把酒非前夕，追欢忆去年。南楼足佳兴，好在谢林川。
中秋新霁壕水初满自城东隅泛舟迴谢公命赋
作者：梅尧臣
朝代：宋

斋舫谈经后，官池载酒行。
斜阳鸟外落，新月树端生。
演漾思江浦，夷犹绕郡城。
东辕有遗恨，日日物华清。
中秋月下怀永叔
作者：梅尧臣
朝代：宋

有朋无明月，秉烛光强致。有月无乐朋，独醉颜易醉。往年过广陵，公欣来我值。期玩秋蟾圆，静扫庭下地。复邀高阳公，剩作诗准备。特特乃多违，后池风雨至。一夜看石屏，怛吟无逸气。今宵皓如昼，千里嗟离异。固知理难并，把酒遥相寄。
中秋月下怀永叔
作者：梅尧臣
朝代：宋

有朋无明月，秉烛光强致。
有月无乐朋，独醉颜易醉。
往年过广陵，公欣来我值。
期玩秋蟾圆，静扫庭下地。
复邀高阳公，剩作诗准备。
特特乃多违，後池风雨至。
一夜看石屏，怛吟无逸气。
今宵皓如昼，千里嗟离异。
固知理难并，把酒遥相寄。
中秋月下怀永叔
作者：梅尧臣
朝代：宋

有朋无明月，秉烛光强致。
有月无乐朋，独醉颜易醉。
往年过广陵，公欣来我值。
期玩秋蟾圆，静扫庭下地。
復邀高阳公，剩作诗准备。
特特乃多违，后池风雨至。
一夜看石屏，怛吟无逸气。
今宵皓如昼，千里嗟离异。
固知理难并，把酒遥相寄。
乌啄枣
作者：梅尧臣
朝代：宋

树头阳乌饥啄枣，破红绕地青蝇老。青蝇雨湿惊不飞，残枣入泥人不扫。西风落尽鸟亦归，晋客齿黄终懊恼。
乌啄枣
作者：梅尧臣
朝代：宋

树头阳乌饥啄枣，破红遶地青蝇老。青蝇雨湿惊不飞，残枣入泥人不扫。西风落尽鸟亦归，晋客齿黄终懊恼。
乌毁燕巢
作者：梅尧臣
朝代：宋

堂间两胡燕，哺雏衔百虫。老鸦亦养子，偷雏燕巢中。燕巢忽堕地，六七皆命穷。赤身无羽翼，肠断彼雌雄。来往徒鸣声，安得置室宫。我闵楼篓籔，俄已强雨风。从今更生卵，不若受女娀。
乌毁燕巢
作者：梅尧臣
朝代：宋
体裁：古风

堂间两胡燕，哺雏衔百虫。老鸦亦养子，偷雏燕巢中。燕巢忽堕地，六七皆命穷。赤身无羽翼，肠断彼雌雄。来往徒鸣声，安得置室宫。我闵楼篓籔，俄已彊雨风。从今更生卵，不若受女娀。
乌贼鱼
作者：梅尧臣
朝代：宋
体裁：古风

海若有丑鱼，乌图有乌贼。腹膏为饭囊，鬲冒贮饮墨。出没上下波，厌饫吴越食。烂肠夹雕蚶，随贡入中国。中国舍肥羊，啖此亦不惑。
乌贼鱼
作者：梅尧臣
朝代：宋

海若有丑鱼，乌图有乌贼。腹膏为饭囊，鬲冒贮饮墨。出没上下波，厌饫吴越食。烂肠来雕蚶，随贡入中国。中国舍肥羊，啖此亦不惑。
乐椽自淮南迴示新诗
作者：梅尧臣
朝代：宋
体裁：古风

淮南历览还宣城，囊多嘉句何冰清。入门先叫十年兄，袖中大卷持来评。我虽暗愚眼不盲，要识合如刘长卿。举头不言笑且惊，此兄议论颇称情。我亦感君知我名，阮籍从呼作老兵。
乘小舟访松山法聪上人
作者：梅尧臣
朝代：宋
体裁：古风

我从溪口来，正值山前雨。湿衣逢梵宫，有僧善吴语。天寒蜜已空，轩静竹可数。归楫难久留，汀鸥自飞舞。
乙酉六月二十一日予应辟许昌京师内外之亲则
作者：梅尧臣
朝代：宋

性僻交游寡，所从天下才。今朝谁出祖，亲戚持樽罍。晚节相知人，唯有胥宋裴。所欠谢夫子，归穰尚未回。岸傍逢名园，系舟共徘徊。嘉莲如笑迎，照水呈丹顋。南庭莆萄架，万乳累将磓。群卉竞琐细，紫红相低偎。寻常固邂逅，孰辨落与开。酒阑各分散，白日将西颓。城偶遂有隔，北首望吹台。
乙酉六月二十一日予应辟许昌京师内外之亲则有刁氏昆弟蔡氏子予之二季友人则胥平叔宋中道裴如晦各携肴酒送我于王氏之园尽懽而去明日予作诗以寄焉
作者：梅尧臣
朝代：宋

性僻交游寡，所从天下才。
今朝谁出祖，亲戚持樽罍。
晚节相知人，唯有胥宋裴。
所欠谢夫子，归穰尚未迴。
岸傍逢名园，繫舟共徘徊。
嘉莲如笑迎，照水呈丹顋。
南庭莆萄架，万乳纍将磓。
羣卉竞琐细，紫红相低偎。
寻常固邂逅，孰辨落与开。
酒阑各分散，白日将西颓。
城隅遂有隔，北道望吹台。
乙酉六月二十一日予应辟许昌京师内外之亲则有刁氏昆弟蔡氏子予之二季友人则胥平叔宋中道裴如晦各携肴酒送我于王氏之园尽欢而去明日予作诗以寄焉
作者：梅尧臣
朝代：宋

性僻交游寡，所从天下才。今朝谁出祖，亲戚持樽罍。晚节相知人，唯有胥宋裴。所欠谢夫子，归穰尚未回。岸傍逢名园，系舟共徘徊。嘉莲如笑迎，照水呈丹腮。南庭莆萄架，万乳累将磓。群卉竞琐细，紫红相低偎。寻常固邂逅，孰辨落与开。酒阑各分散，白日将西颓。城隅遂有隔，北道望吹台。
九华隐士居陈生寄松管笔
作者：梅尧臣
朝代：宋

春松抽瘦梗，削束费长毫。鸡距初含润，龙鳞不自韬。尝为大夫后，欲写伯夷高。一获山家赠，令吾愧汝曹。
九华隐士居陈生寄松管笔
作者：梅尧臣
朝代：宋

春松抽瘦梗，削束费长毫。
鸡距初含润，龙鳞不自韬。
尝为大夫後，欲写伯夷高。
一获山家赠，令吾媿汝曹。
九华隠士居陈生寄松管笔
作者：梅尧臣
朝代：宋

春松抽瘦梗，削束费长毫。
鸡距初含润，龙鳞不自韬。
尝为大夫后，欲写伯夷高。
一获山家赠，令吾媿汝曹。
九山
作者：梅尧臣
朝代：宋

我经九山问野叟，崔嵬一无安曰九。且恐断岸积琼玖，复意陂原多产韭。又疑堆垄若柱灸。四者未悟叟不言，使我临流独搔首。
九山
作者：梅尧臣
朝代：宋

我经九山问野叟，崔嵬一无安曰九。且恐断岸积琼玖，复意陂原多产韭，又疑堆垄若柱灸。四者未悟叟不言，使我临流独搔首。
九山
作者：梅尧臣
朝代：宋

我经九山问野叟，崔嵬一无安曰九。
且恐断岸积琼玖，復意陂原多产韭。
又疑堆垄若柱灸。
四者未悟叟不言，使我临流独搔首。
九日撷芳园会呈晏相公
作者：梅尧臣
朝代：宋

今日始见菊，虽见未会开。犹胜昔无酒，持望白衣来。破纇浮金英，杂蚁已盈杯。何必探丹萸，结佩上高台。自不愧佳节，安听发鸿哀。
九日撷芳园会呈晏相公
作者：梅尧臣
朝代：宋
体裁：古风

今日始见菊，虽见未全开。犹胜昔无酒，持望白衣来。破颣浮金英，杂蚁已盈杯。何必探丹萸，结佩上高台。自不愧佳节，安听飞鸿哀。
九日次寿州
作者：梅尧臣
朝代：宋

昔人把菊望青榼，今我持酒无黄花。
自催屋裏红鳞脍，不弹墙头白项鸦。
寿春城高枕淮水，绿蒲疎疎暮帆起。
登临不学孟参军，帽坠山风费嘲纸。
九日次寿州
作者：梅尧臣
朝代：宋

昔人把菊望青榼，今我持酒无黄花。自催屋里红鳞脍，不弹墙头白项鸦。寿春城高枕淮水，绿蒲疏疏暮帆起。登临不学孟参军，帽坠山风破一舟。
九日次寿州
作者：梅尧臣
朝代：宋

昔人把菊望青榼，今我持酒无黄花。自催屋里红鳞脍，不弹墙头白项鸦。寿春城高枕淮水，绿蒲疏疏暮帆起。登临不学孟参军，帽坠山风费嘲纸。
九日永叔长文原甫景仁邻几持国过饮
作者：梅尧臣
朝代：宋

秋堂雨更静，佳菊粲粲芳。
置酒延羣公，掇英浮新黄。
心犹慕渊明，归来醉柴桑。
莫问车马之，去迹乱康庄。
九日永叔长文原甫景仁邻几持国过饮
作者：梅尧臣
朝代：宋

秋堂雨更静，佳菊粲粲芳。
置酒延群公，掇英浮新黄。
心犹慕渊明，归来归柴桑。
莫问车马之，去迹乱康庄。
九日永叔长文原甫景仁邻几持国过饮
作者：梅尧臣
朝代：宋

秋堂雨更静，佳菊粲粲芳。置酒延群公，掇英浮新黄。心犹慕渊明，归来醉柴桑。莫问车马之，去迹乱康庄。
九日陪京东马殿院会叠嶂楼
作者：梅尧臣
朝代：宋

谁言天去远，山上有楼台。峰色引溪色，共入茱萸杯。行当登泰山，云扫日月开。柏乌与城乌，两处休鸣哀。
九日陪京东马殿院会迭嶂楼
作者：梅尧臣
朝代：宋

谁言天去远，山上有楼台。
峯色引溪色，共入茱萸杯。
行当登泰山，云扫日月开。
栢乌与城乌，两处休鸣哀。
九月一日
作者：梅尧臣
朝代：宋
体裁：古风

授衣念徂节，阖棺伤故人。故人昔送我，把酒湍水滨。只道后期易，岂知无会因。死生意不及，欲语鼻先辛。既乏羡门术，安得如松筠。寒暑更数十，应亦同埃尘。
九月一日
作者：梅尧臣
朝代：宋

授衣念祖节，阖棺伤故人。故人昔送我，把酒湍水滨。只道後期易，岂知无会因。死生意不及，欲语鼻先辛。既乏羡门术，安得如松筠。寒暑更数十，应亦同埃尘。
九月二十四日大风
作者：梅尧臣
朝代：宋

秋飈无踪迹，空中声奔驰。
枯桑因已验，老病仍先知。
惊沙入破隙，危叶堕绿枝。
幽怀聒不寐，山岳将恐移。
九月二十四日大风
作者：梅尧臣
朝代：宋

秋飙无踪迹，空中声奔驰。枯桑因已验，老病仍先知。惊沙入破隙，危叶堕绿枝。幽怀聒不寐，山岳将恐移。
九月二十四日大风
作者：梅尧臣
朝代：宋

秋飚无踪迹，空中声奔驰。
枯桑因已验，老病仍先知。
惊沙入陂隙，危叶堕绿枝。
幽怀聒不寐，山岳将恐移。
九月二日梦后寄裴如晦
作者：梅尧臣
朝代：宋
体裁：五言律诗

裴生安健否，试问雁经过。处士赋鹦鹉，将军养骆驼。食鱼今饱未，索米奈贫何。昨夜分明梦，持书认篆窠。
九月五日得姑苏谢学士寄木兰堂官醖
作者：梅尧臣
朝代：宋
体裁：古风

公田五十亩，种秫秋未成。杯中无浊酒，案上唯丹经。忽有洞庭客，美传乌与程。言盛木兰露，酿作瓮间清。木兰香未歇，玉盎贮华英。正值菊初坼，便来花下倾。一饮为君醉，谁能解吾酲。吾酲已不解，百日毛骨轻。
九月五日梦欧阳永叔
作者：梅尧臣
朝代：宋

朝镜恶白发，夕梦对故人。常恨道路隔，忽喜颜色亲。相笑勿问年，青铜早伤神。鸡嚎天欲白，向者犹疑真。
九月五日梦欧阳永叔
作者：梅尧臣
朝代：宋

朝镜恶白髮，夕梦对故人。
常恨道路隔，忽喜颜色亲。
相笑勿问年，青铜早伤神。
鸡嚎天欲白，向者犹疑真。
九月六日登舟再和潘歙州纸砚
作者：梅尧臣
朝代：宋

文房四宝出二郡，迩来赏爱君与予。
予传澄心古纸样，君使制之精意余。
自兹重咏南堂纸，将今世人知首尾。
又得水底碧玉腴，溪匠畏持如抱虺。
拜贶双珍不可辞，年衰只怕歔歈鬼。
九月六日登舟再和潘歙州纸砚
作者：梅尧臣
朝代：宋

文房四宝出二郡，迩来赏爱君与予。予传澄心古纸样，君使制之精意馀。自兹重咏南堂纸，将今世人知首尾。又得水底碧玉腴，溪匠畏持如抱虺。拜贶双珍不可辞，年衰只怕歔歈鬼。
九月十一日下昭亭舟中
作者：梅尧臣
朝代：宋

平生山野性，坐卧爱流水。
适从昭亭来，兴自明河起。
小舟浮轻槎，身入星辰裏。
饮牛谁家郎，照鬓谁家子。
隔岸心相望，翻然洲鹊喜。
滩头磷磷石，欲赠畏指毁。
留取自支机，成都无卜士。
九月十一日下昭亭舟中
作者：梅尧臣
朝代：宋

平生山野性，坐卧爱流水。适从昭亭来，兴自明河起。小舟浮轻槎，身入星辰里。饮牛谁家郎，照鬓谁家子。隔岸心相望，翻然洲鹊喜。滩头磷磷石，欲赠畏指毁。留取自支机，成都无卜士。
九月十八日山中见杜鹃花復开
作者：梅尧臣
朝代：宋
体裁：古风

山中泉壑暖，幽木寒更华。春鸟各噤口，游子未还家。云谁未及还，对此重兴嗟。何必因啼血，颜色胜曙霞。
九月十六日自许昌迴至京师胥平叔宋中道迓于郊外
作者：梅尧臣
朝代：宋
体裁：古风

今日至国门，二子来迎我。适遇信陵冢，冢棘秋叶堕。翩翻随人飞，拂马右或左。谓此独无情，亦与吾意可。
九月晦日谒韩子华遂留邀江邻几同饮是夕值其
作者：梅尧臣
朝代：宋

乘兴驱车偶一来，旋呼江老旧游陪。惊风送雨寒初动，举酒浮蛆拨不开。骐骥鞴时闻内宿，琵琶弹急怨虚催。接篱带去令传样，自此逢欢未便回。
九月晦日谒韩子华遂留邀江邻几同饮是夕值其内宿不终席明日有诗予次其韵
作者：梅尧臣
朝代：宋

乘兴驱车偶一来，旋呼江老旧游陪。惊风送雨寒初动，举酒浮蛆拨不开。骐骥鞴时闻内宿，琵琶弹急怨虚催。按篱带去令传样，自此逢欢未便回。
九月晦日谒韩子华遂留邀江邻几同饮是夕值其内宿不终席明日有诗予次其韵
作者：梅尧臣
朝代：宋

乘兴驱车偶一来，旋呼江老旧游陪。
惊风送雨寒初动，举酒浮蛆拨不开。
骐骥鞴时闻内宿，琵琶弹急怨虚催。
按篱带去令传样，自此逢欢未便迴。
九月见梅花
作者：梅尧臣
朝代：宋
体裁：五言律诗

江南风土暖，九月见梅花。远客思边草，孤根暗碛沙。何曾逢寄驿，空自听吹笳。今日樽前胜，其如秋鬓华。
九月都下对雪寄永叔师鲁
作者：梅尧臣
朝代：宋

阴风中夜鸣，密雪逗晓积。
谁言有蓬巷，但见铺瑶席。
忽忆在山中，开户羣峯白。
当时吟不厌，尽日坐岩石。
彷徨怀故人，憔悴为迁客。
欲泛剡溪船，路长安可适。
九月都下对雪寄永叔师鲁
作者：梅尧臣
朝代：宋

阴风中夜鸣，密雪逗晓积。谁言有蓬巷，但见铺瑶席。忽忆在山中，开户群峰白。当时吟不厌，尽日坐岩石。徬徨怀故人，憔悴为迁客。欲泛剡溪船，路长安可适。
九月都下对雪寄永叔师鲁
作者：梅尧臣
朝代：宋

阴风中夜鸣，密雪逗晓积。谁言有蓬巷，但见铺瑶席。忽忆在山中，开户群峰白。当时吟不厌，尽日坐岩石。旁徨怀故人，憔悴为迁客。欲泛剡溪船，路长安可适。
书事和韩子华舍人
作者：梅尧臣
朝代：宋
体裁：七言绝句

见凭蝴蝶过墙飞，却梦翩然入绮闱。欲扑翅轻萦不住，觉时疑有粉沾衣。
书二客论呈李君锡学士
作者：梅尧臣
朝代：宋

我慕杜挺之，磊落高世谈。又爱王平甫，才雄天马骖。二人相议评，最重李淮南。踒？文馆彦，委曲部政谙。能苏煮海民，变使供租甘。虽持使者权，不作自裹蚕。谆谆无威慠，雍雍激廉贪。书戒易满人，纵愚须起惭。
书二客论呈李君锡学士
作者：梅尧臣
朝代：宋
体裁：古风

我慕杜挺之，磊落高世谈。又爱王平甫，才雄天马骖。二人相议评，最重李淮南。踒�文馆彦，委曲部政谙。能苏煮海民，变使供租甘。虽持使者权，不作自裹蚕。谆谆无威慠，雍雍激廉贪。书戒易满人，纵愚须起惭。
书二客论呈李君锡学士
作者：梅尧臣
朝代：宋

我慕杜挺之，磊落高世谈。
又爱王平甫，才雄天马骖。
二人相议评，最重李淮南。
踒𧿶文馆彦，委曲部政谙。
能苏煑海民，变使供租甘。
虽持使者权，不作自裹蚕。
谆谆无威慠，雍雍激廉贪。
书戒易满人，纵愚须起惭。
书二客论呈李君锡学士
作者：梅尧臣
朝代：宋

我慕杜挺之，磊落高世谈。又爱王平甫，才雄天马骖。二人相议评，最重李淮南。逶迤文馆彦，委曲部政谙。能苏煮海民，变使供租甘。虽持使者权，不作自裹蚕。谆谆无威慠，雍雍激廉贪。书戒易满人，纵愚须起惭。
书南事
作者：梅尧臣
朝代：宋

大梁国南门，馹骑方腾趋。波波一何急，蛮寇围番禺。番禺本无备，前赖魏大夫。大夫筑子城，今得守以须。兵虽不满万，闭壁堪指呼。老幼转木石，壮健操矛弧。廪库得以完，日月不易图。城中旧无井，魏凿安辘轳。魏由飞语去，不使立外郛。古称时有待，浅薄皆谓纡。曲突与烂额，看取报功殊。
书南事
作者：梅尧臣
朝代：宋

大梁国南门，驲骑方腾趋。波波一何急，蛮寇围番禺。番禺本无备，前赖魏大夫。大夫筑子城，今得守以须。兵虽不满万，闭壁堪指呼。老幼转木石，壮健操矛弧。廪库得以完，日月不易图。城中旧无井，魏凿安辘轳。魏由飞语去，不使立外郛。古称时有待，浅薄皆谓纡。曲突与烂额，看取报功殊。
书南事
作者：梅尧臣
朝代：宋

大梁国南门，驲骑方腾趋。
波波一何急，蛮寇围番禺。
番禺本无备，前頼魏大夫。
大夫筑子城，今得守以须。
兵虽不满万，闭壁堪指呼。
老幼转木石，壮健操矛弧。
廪库得以完，日月不易图。
城中旧无井，魏凿安辘轳。
魏由飞语去，不使立外郛。
古称时有待，浅薄皆谓纡。
曲突与烂额，看取报功殊。
书哀
作者：梅尧臣
朝代：宋

天既丧我妻，又复丧我子。两眼虽未枯，片心将欲死。雨落入地中，珠沉入海底。赴海可见珠，掘地可见水。唯人归泉下，万古知已矣。拊膺当问谁，憔悴鉴中鬼。
书哀
作者：梅尧臣
朝代：宋

天既丧我妻，又复丧我子！两眼虽未枯，片心将欲死。雨落入地中，珠沉入海底。赴海可见珠，掘地可见水。唯人归泉下，万古知已矣！拊膺当问谁，憔悴鉴中鬼。
书哀
作者：梅尧臣
朝代：宋

天既丧我妻，又復丧我子。
两眼虽未枯，片心将欲死。
雨落入地中，珠沉入海底。
赴海可见珠，掘地可见水。
唯人归泉下，万古知已矣。
拊膺当问谁，憔悴鑑中鬼。
书席语送马御史
作者：梅尧臣
朝代：宋
体裁：七言绝句

天意漫漫物自供，闻香能至是喧蜂。野人割蜜不须尽，留与寒脾作御冬。
书李学士北使集後
作者：梅尧臣
朝代：宋
体裁：七言绝句

苏武艰穷只四篇，五言风格到今传。节旄零落都无咏，枉在胡中十九年。
书窜
作者：梅尧臣
朝代：宋

皇佑辛卯冬，十月十九日。御史唐子方，危言初造膝。曰朝有巨奸，臣介所愤嫉。愿条一二事，臣职非妄率。巨奸丞相博，邪行世莫匹。曩时守成都，委曲媚贵昵。银璫插左貂，穷腊使驰馹。邦媛将侈夸，中金赉十镒。为言寄使君，奇纹织纤密。遂倾西蜀巧，日夜急鞭抶。红经纬金缕，排枓斗八七。比比双莲花，篝灯戴心出。几日成几端，持行如鬼疾。明年观上元，被服稳贤质。灿然惊上目，遽尔有薄诘。既闻所从来，佞对似未失。且云虔至尊，於妾岂能必。遂回天子颜，百事容丐乞。臣今得粗陈，狡狯彼非一。偷威与卖利，次第推甲乙。是惟阴猾雄，仁断宜勇黜。必欲致太平，在列无如弼。弼亦昧平生，况臣不阿屈。臣言天下言，臣身宁自恤。君傍有侧目，喑哑横诋叱。指言为罔上，废汝还蓬荜。是时白此心，尚不避斧鑕。虽令御魑魅，甘且同饴密。既其弗可惧，复以强辞窒。帝声亦大厉，论奏不及毕。介也容甚闲，猛士胆为栗。立贬岭外春，速欲为异物。外内官忷忷，陛下何未悉。即敢救者谁，襄执左史笔。谓此傥不容，盛美有所咈。平明中执法，怀疏又坚述。介言或似狂，百岂无一实。恐伤四海和，幸勿苦苍卒。丞许迁英山，衢路犹嗟咄。翌日宣白麻，称快颇盈溢。阿附连谏官，去若坏絮虱。其间因获利，窃笑等蚌鹬。英州五千里，瘦马行𩧭𩧭。毒蛇喷晓雾，昼与岚气没。妻孥不同途，风浪过蛟窟。存亡未可知，雨馆愁伤骨。饥仆时後先，随猿拾橡栗，越林多蔽天，黄甘杂丹橘。万室通酿酤，抚远亡禁律。醉去不须钱，醒来弄琴瑟。山水仍怪奇，已可销忧郁。莫作楚大夫，怀沙自沈汨。西汉梅子真，去为吴市卒。为卒且不惭，况兹别乘佚。
书窜
作者：梅尧臣
朝代：宋

皇佑辛卯冬，十月十九日。
御史唐子方，危言初造膝。
曰朝有巨姦，臣介所愤嫉。
愿条一二事，臣职非妄率。
巨姦丞相博，邪行世莫匹。
曩时守成都，委曲媚贵昵。
银珰插左貂，穷腊使驰驲。
邦媛将侈夸，中金赉十镒。
为言寄使君，奇纹织纤密。
遂倾西蜀巧，日夜急鞭抶。
红经纬金缕，排枓斗八七。
比比双莲花，篝灯戴心出。
几日成几端，持行如鬼疾。
明年观上元，被服稳贤质。
灿然惊上目，遽尔有薄诘。
既闻所从来，佞对似未失。
且云虔至尊，于妾岂能必。
遂回天子颜，百事容丐乞。
臣今得粗陈，狡狯彼非一。
偷威与卖利，次第推甲乙。
是惟阴猾雄，仁断宜勇黜。
必欲致太平，在列无如弼。
弼亦昧平生，况臣不阿屈。
臣言天下言，臣身宁自恤。
君傍有侧目，喑哑横诋叱。
指言为罔上，废汝还蓬荜。
是时白此心，尚不避斧锧。
虽令御魑魅，甘且同饴蜜。
既其弗可惧，復以强辞窒。
帝声亦大厉，论奏不及毕。
介也容甚闲，猛士胆为栗。
立贬岭外春，速欲为异物。
外内官忷忷，陛下何未悉。
即敢救者谁，襄执左史笔。
谓此傥不容，盛美有所咈。
平明中执法，怀疏又坚述。
介言或似狂，百岂无一实。
恐伤四海和，幸勿苦苍卒。
亟许迁英山，衢路犹嗟咄。
翌日宣白麻，称快颇盈溢。
阿附连谏官，去若坏絮虱。
其间因获利，窃笑等蚌鹬。
英州五千里，瘦马行䭿䭿。
毒蛇喷晓雾，昼与岚气没。
妻孥不同途，风浪过蛟窟。
存亡未可知，雨馆愁伤骨。
饥仆时后先，随猿拾橡栗。
越林多蔽天，黄甘杂丹橘。
万室通酿酤，抚远亡禁律。
醉去不须钱，醒来弄琴瑟。
山水仍怪奇，已可销忧鬰。
莫作楚大夫，怀沙自沈汨。
西汉梅子真，去为吴市卒。
为卒且不惭，况兹别乘佚。
书窜
作者：梅尧臣
朝代：宋

皇祐辛卯冬，十月十九日。御史唐子方，危言初造膝。曰朝有巨奸，臣介所愤嫉。愿条一二事，臣职非妄率。巨奸丞相博，邪行世莫匹。曩时守成都，委曲媚贵昵。银珰插左貂，穷腊使驰驲。邦媛将侈夸，中金赉十镒。为言寄使君，奇纹织纤密。遂倾西蜀巧，日夜急鞭抶。红经纬金缕，排枓斗八七。比比双莲花，篝灯戴心出。几日成几端，持行如鬼疾。明年观上元，被服稳贤质。灿然惊上目，遽尔有薄诘。既闻所从来，佞对似未失。且云虔至尊，于妾岂能必。遂回天子颜，百事容丐乞。臣今得粗陈，狡狯彼非一。偷威与卖利，次第推甲乙。是惟阴猾雄，仁断宜勇黜。必欲致太平，在列无如弼。弼亦昧平生，况臣不阿屈。臣言天下言，臣身宁自恤。君傍有侧目，喑哑横诋叱。指言为罔上，废汝还蓬荜。是时白此心，尚不避斧锧。虽令禦魑魅，甘且同饴蜜。既其弗可惧，复以强辞窒。帝声亦大厉，论奏不及毕。介也容甚闲，猛士胆为慄。立贬岭外春，速欲为异物。外内官恟恟，陛下何未悉。即敢救者谁，襄执左史笔。谓此傥不容，盛美有所咈。平明中执法，怀疏又坚述。介言或似狂，百岂无一实。恐伤四海和，幸勿苦苍卒。亟许迁英山，衢路犹嗟咄。翌日宣白麻，称快颇盈溢。阿附连谏官，去若坏絮虱。其间因获利，窃笑等蚌鹬。英州五千里，瘦马行䭿䭿。毒蛇喷晓雾，昼与岚气没。妻孥不同途，风浪过蛟窟。存亡未可知，雨馆愁伤骨。饥仆时后先，随猿拾橡栗。越林多蔽天，黄甘杂丹橘。万室通酿酤，抚远亡禁律。醉去不须钱，醒来弄琴瑟。山水仍怪奇，已可销忧郁。莫作楚大夫，怀沙自沈汨。西汉梅子真，去为吴市卒。为卒且不惭，况兹别乘佚。
书谢师厚至
作者：梅尧臣
朝代：宋

尔来哭尔姑，清泪滴尘几。一闻在目言，不谓今则死。而犹意远行，所念当至止。秋风忽助嚎，万木欲摧毁。
书谢师厚至
作者：梅尧臣
朝代：宋
体裁：古风

尔来器尔姑，清泪滴尘几。一闻在目言，不谓今则死。而犹意远行，所念当至止。秋风忽助嚎，万木欲摧毁。
乾明院碧鲜亭
作者：梅尧臣
朝代：宋

坏衣削发远尘垢，蛇祖龙孙生屋后。不等渭川千户侯，尺椽片瓦何尝有。方丈东头一亩馀，中轩四面无窗牖。青琼作枝钿为叶，丹凤未食苍鼠走。细藤织榻白昼眠，寝浓鼻息如雷吼。世间百事不历心，门外寒流彻溪口。
乾明院碧鲜亭
作者：梅尧臣
朝代：宋

坏衣削发远尘垢，蛇祖龙孙生屋後。不等渭川千户侯，尺椽片瓦何尝有。方丈东头一亩余，中轩四面无窗牖。青琼作枝钿为叶，丹凤未食苍鼠走。细藤织榻白昼眠，寝浓鼻息如雷吼。世间百事不历心，门外寒流彻溪口。
二十一日同韩持国陈和叔骐骥院遇雪往李廷老
作者：梅尧臣
朝代：宋

雪游如梨园，风撼梨花落。
骅骝骧首时，杳杳闻天乐。
楼观何参差，仙居倚寥廓。
群朋思饮酒，饮举北斗杓。
公子邀以归，跃马度城郭。
鹄毳拂轻裘，蛟珠乱疏箔。
少年气若虹，屡起鄱阳谑。
壮语士胆开，狂诃僮指愕。
间或美笑言，又或跪酬酢。
或如猿狙跳，或类虎豹攫。
或廋秦客辞，或纵灌夫恶。
杯盂或迁掷，履舄或搀错。
稍看云容披，斜漏日光薄。
驭仆整辔衔，庖人困羹臛。
还家历南市，灯烛已煜爚。
入门见妻孥，未暇问何若。
刘侯据相招，登堂罗绰约。
往往奏清歌，时时更大噱。
江翁唱渭城，嘹唳华亭鹤。
半夜蜘蛛喜，微然见无著。
主人倍欢欣，劝客如倾壑。
我时已大醉，盏至不解却。
还思一日喧，静坐无适莫。
书作异时谈，竹林何愧怍。
二十一日同韩持国陈和叔骐骥院遇雪往李廷老家饮予暮又赴刘原甫招与江邻几谢公仪饮
作者：梅尧臣
朝代：宋

雪游如梨园，风撼梨花落。
骅骝骧首时，杳杳闻天乐。
楼观何参差，仙居倚寥廓。
羣朋思饮酒，饮举北斗杓。
公子邀以归，跃马度城郭。
鹄毳拂轻裘，蛟珠乱疎箔。
少年气若虹，屡起鄱阳谑。
壮语士胆开，狂诃僮指愕。
间或美笑言，又或跪酬酢。
或如猿狙跳，或类虎豹攫。
或廋秦客辞，或纵灌夫恶。
杯盂或迁掷，履舄或搀错。
稍看云容披，斜漏日光薄。
驭仆整辔衔，庖人困羹臛。
还家历南市，灯烛已煜爚。
入门见妻孥，未暇问何若。
刘侯遽相招，登堂罗绰约。
往往奏清歌，时时更大噱。
江翁唱渭城，嘹唳华亭鹤。
半夜蜘蛛喜，微然见无着。
主人倍欢欣，劝客如倾壑。
我时已大醉，盏至不解却。
还思一日喧，静坐无适莫。
书作异时谈，竹林何愧怍。
二十一日同韩持国陈和叔骐骥院遇雪往李廷老家饮予暮又赴刘原甫招与江邻几谢公仪饮
作者：梅尧臣
朝代：宋

雪游如梨园，风撼梨花落。骅骝骧首时，杳杳闻天乐。楼观何参差，仙居倚寥廓。群朋思饮酒，饮举北斗杓。公子邀以归，跃马度城郭。鹄毳拂轻裘，蛟珠乱疏箔。少年气若虹，屡起鄱阳谑。壮语士胆开，狂诃僮指愕。间或美笑言，又或跪酬酢。或如猿狙跳，或类虎豹攫。或廋秦客辞，或纵灌夫恶。杯盂或迁掷，履舄或搀错。稍看云容披，斜漏日光薄。驭仆整辔衔，庖人困羹臛。还家历南市，灯烛已煜爚。入门见妻孥，未暇问何若。刘侯遽相招，登堂罗绰约。往往奏清歌，时时更大噱。江翁唱渭城，嘹唳华亭鹤。半夜蜘蛛喜，微然见无著。主人倍欢欣，劝客如倾壑。我时已大醉，盏至不解却。还思一日喧，静坐无适莫。书作异时谈，竹林何愧怍。
二十一日雪中赴宿怀邻几原甫
作者：梅尧臣
朝代：宋
体裁：五言律诗

正月东都雪，多于旧腊时。酒宾临迥阁，野雀集枯枝。马向西城度，花从上苑迟。刘郎与江叟，相对定争棋。
二十二日起居退闻宣三馆诸公观瑞莲
作者：梅尧臣
朝代：宋
体裁：古风

来朝十二旒，将出未央殿。微闻嘉莲开，独许侍臣见。嘉莲其如何，层楼拥霞片。玉辇下天泉，日昃不知倦。恩鱼应亦喜，跳沫珠欲溅。谁怜与众归，博士臣疏贱。
二十五日雪
作者：梅尧臣
朝代：宋

秋露未为霜，秋空已飞雪。
着树增叶危，压丛忧菊折。
平明开户看，斗觉颓檐洁。
天时莫苍猝，谁预衣裘设。
二十五日雪
作者：梅尧臣
朝代：宋

秋露未为霜，秋空已飞雪。
著树增叶危，压丛忧菊折。
平明开户看，斗觉颓檐洁。
天时莫仓猝，谁预衣裘设。
二十五日雪
作者：梅尧臣
朝代：宋

秋露未为霜，秋空已飞雪。著树增叶危，压丛忧菊折。平明开户看，斗觉颓檐洁。天时莫苍猝，谁预衣裘设。
二十四日江邻几邀观三馆书画录其所见
作者：梅尧臣
朝代：宋

五月秘府始暴书，一日江君来约予。世间难有古画笔，可往共观临石渠。我时跨马冒热去，开厨发匣鸣钥鱼。羲献墨迹十一卷，水玉作轴光疏疏。最奇小楷乐毅论，永和题尾付官奴。又看四本绝品画，戴嵩吴牛望青芜。李成寒林树半枯，黄荃工妙白兔图。不知名姓貌人物，二公对弈旁观俱。黄金错镂为投壶，粉障复画一病夫。后有女子执巾裾，床前红毯平围炉。床上二姝展氍毹，绕床屏风山有无。画中见画三重铺，此幅巧甚意思殊。孰真孰假丹青模，世事若此还可吁。
二十四日江邻几邀观三馆书画录其所见
作者：梅尧臣
朝代：宋

五月秘府始暴书，一日江君来约予。世间难有古画笔，可往共观临石渠。我时跨马冒热去，开厨发匣鸣钥鱼。羲献墨迹十一卷，水玉作轴光疏疏。最奇小楷乐毅论，永和题尾付官奴。又看四本绝品画，戴嵩吴牛望青芜。李成寒林树半枯，黄荃工妙白兔图。不知名姓貌人物，二公对弈旁观俱。黄金错镂为投壶，粉障复画一病夫。後有女子执巾裾，床前红毯平围炉。床上二姝展氍毹，绕床屏风山有无。画中见画三重铺，此幅巧甚意思殊。孰真孰假丹青模，世事若此还可吁。
二十四日江邻几邀观三馆书画录其所见
作者：梅尧臣
朝代：宋

五月秘府始暴书，一日江君来约予。
世间难有古画笔，可往共观临石渠。
我时跨马冒热去，开厨发匣鸣钥鱼。
羲献墨迹十一卷，水玉作轴光疏疏。
最奇小楷乐毅论，永和题尾付官奴。
又看四本绝品画，戴嵩吴牛望青芜。
李成寒林树半枯，黄荃工妙白兔图。
不知名姓貌人物，二公对弈旁观俱。
黄金错镂为投壶，粉障復画一病夫。
后有女子执巾裾，床前红毯平围炉。
床上二姝展氍毹，绕床屏风山有无。
画中见画三重铺，此幅巧甚意思殊。
孰真孰假丹青模，世事若此还可吁。
二月五日雪
作者：梅尧臣
朝代：宋

二月狂风雪，寒威晓更加。省闱轻妒粉，苑树暗添花。有梦皆蝴蝶，逢袍只纻麻。冻吟谁料我，相与赌流霞。
二月五日雪
作者：梅尧臣
朝代：宋

二月狂风雪，寒威晓更加。
省闱轻妬粉，苑树暗添花。
有梦皆蝴蝶，逢袍只纻麻。
冻吟谁料我，相与赌流霞。
二月五日雪
作者：梅尧臣
朝代：宋

二月狂风雪，寒威晓更加。省闱轻忌粉，苑树暗添花。有梦皆蝴蝶，逢袍只紵麻。冻吟谁料我，相与赌流霞。
二月十四夜霜
作者：梅尧臣
朝代：宋
体裁：古风

欣欣东园杏，忽值春飞霜。粲然彼繁英，萎若出沸汤。既能与之荣，而复使之伤。向来肃杀时，已共百卉黄。今同草吐心，不似草心长。天理固难测，谁要必其常。
二月十四夜霜
作者：梅尧臣
朝代：宋

欣欣东园杏，忽值春飞霜。
粲然彼繁英，萎若出沸汤。
既能与之荣，而復使之伤。
向来肃杀时，已共百卉黄。
今同草吐心，不似草心长。
天理固难测，谁要必其常。
二月十日吴正仲遗活蟹
作者：梅尧臣
朝代：宋

年年收稻卖江蟹，二月得从何处来。满腹红膏肥似髓，贮盘青壳大于杯。定知有口能嘘沫，休信无心便畏雷。幸与陆机还往熟，每分吴味不嫌猜。
二月十日吴正仲遗活蟹
作者：梅尧臣
朝代：宋

年年收稻卖江蟹，二月得从何处来。
满腹红膏肥似髓，贮盘青壳大於杯。
定知有口能嘘沬，休信无心便畏雷。
幸与陆机还往熟，每分吴味不嫌猜。
二月十日吴正仲遗活蟹
作者：梅尧臣
朝代：宋

年年收稻卖江蟹，二月得从何处来。
满腹红膏肥似髓，贮盘青殻大于杯。
定知有口能嘘沫，休信无心便畏雷。
幸与陆机还往熟，每分吴味不嫌猜。
二月四日雪
作者：梅尧臣
朝代：宋

前日春风初摆条，昨夜雪飞深一尺。
北帝及腊不行令，东皇发煦遭尔厄。
侵时夺气四时错，欲问上天何不责。
天高地厚语难通，俛首下土徒叩额。
或言莫信难可闻，鹤鸣至微犹不隔。
休问天，问颜跖。休看花，看垄麦。
二月四日雪
作者：梅尧臣
朝代：宋

前日春风初摆条，昨夜雪飞深一尺。北帝及腊不行令，东皇发煦遭尔厄。侵时夺气四时错，欲问上天何不责。天高地厚语难通，俛首下土徒叩额。或言莫信难可闻，鹤鸣至微犹不隔。休问天，问颜蹠。休看花，看垄麦。
二月雨后有蚊蚋
作者：梅尧臣
朝代：宋
体裁：七言绝句

春夜一二蚊蚋飞，久不见之尚可喜。而今稍喧来聒人，向后更暖奈尔觜。
二马
作者：梅尧臣
朝代：宋
体裁：古风

旧马十年跨，老劣多缓行。新驹三万钱，颇爱举蹄轻。不使异刍秣，均养存其情。君门趋早朝，风劲力已生。
云中发江宁浦至采
作者：梅尧臣
朝代：宋

泊舟斫枯葭，歊火爇岸傍。
冒岭云冥蒙，漫江雪飞扬。
拖冰修网涩，出水朱鬐殭。
旷然起远怀，风旗转危樯。
千帆共辞浦，搀错逆水翔。
落星始前瞻，瞬目已後相。
鮆鱼何时来，杨花吹茫茫。
沙草不可辨，雁立知汀长。
山头化石妇，忽变素质光。
岂复愿闻笛，莫逢桓野王。
云间月
作者：梅尧臣
朝代：宋
体裁：古风

明明云间月，皎皎莫可指。雄乌与牡兔，万岁不生子。三旬后乃合，徒用成甲癸。焉见下土物，长养各私己。蛇蝎满窟隙，嗣毒自未已。天地岂有意，盛德名不死。
云间月
作者：梅尧臣
朝代：宋

明明云间月，皎皎莫可指。雄乌与牡兔，万岁不生子。三旬後乃合，徒用成甲癸。焉见下土物，长养各私己。蛇蝎满窟隙，嗣毒自未已。天地岂有意，盛德名不死。
五倩篇
作者：梅尧臣
朝代：宋

倩然五蛾眉，妙曲动金弦。犀椎玉铃铃，龙拨雷？？。响急能愈静，意闲情常专。主人昔结客，一醉百金捐。观涛来吴都，遇我泗水边。夜饮向明月，非同闻邻船。
五倩篇
作者：梅尧臣
朝代：宋
体裁：古风

倩然五蛾眉，妙曲动金弦。犀椎玉铃铃，龙拨雷��。响急能愈静，意闲情常专。主人昔结客，一醉百金捐。观涛来吴都，遇我泗水边。夜饮向明月，非同闻邻船。
五倩篇
作者：梅尧臣
朝代：宋

倩然五蛾眉，妙曲动金弦。犀椎玉铃铃，龙拨雷𰺆𰺆。响急能愈静，意闲情常专。主人昔结客，一醉百金捐。观涛来吴都，遇我泗水边。夜饮向明月，非同闻邻船。
五倩篇
作者：梅尧臣
朝代：宋

倩然五蛾眉，妙曲动金絃。
犀椎玉铃铃，龙拨雷𨋮𨋮。
响急能愈静，意闲情常专。
主人昔结客，一醉百金捐。
观涛来吴都，遇我泗水边。
夜饮向明月，非同闻邻船。
五日与陈真卿饮
作者：梅尧臣
朝代：宋

五日逢南国，三年别旧都。招魂传楚客，抚节见灵巫。蒿艾因时采，蛟龙为俗驱。清樽与鹅炙，忻此故人俱。
五日与陈真卿饮
作者：梅尧臣
朝代：宋

五日逢南国，三年别旧都。
招魂传楚客，抚节见灵巫。
蒿艾因时采，蛟龙为俗驱。
清罇与鹅炙，忻此故人俱。
五日登北山望竞渡
作者：梅尧臣
朝代：宋
体裁：五言律诗

南方传竞渡，多在屈平祠。箫鼓满流水，风烟生画旗。千桡速飞鸟，两舸刻灵螭。尽日来江畔，谁知轻薄儿。
五月七日见卖瓠者
作者：梅尧臣
朝代：宋
体裁：古风

老圃夺天时，马通为煦妪。四月彼种瓜，五月此卖瓠。阳陂与粪壤，功力且异趣。瓜迟瓠何早，岂不同雨露。速利乃在人，争先无晚暮。
五月二十四日过高邮三沟
作者：梅尧臣
朝代：宋

甲申七月七，未明至三沟。
先妻南阳君，奄仳向行舟。
魂去寂无迹，追之固无由。
此苦极天地，心瞀肠如抽。
泣尽泪不续，岸草风飕飕。
柎殭尚疑生，大呼声裂喉。
柁师为我叹，挽卒为我愁。
戊子夏再过，感昔涕交流。
恐伤新人心，强制揩双眸。
未及归旅榇，悲恨何时休。
五月二十四日过高邮三沟
作者：梅尧臣
朝代：宋

甲申七月七，未明至三沟。先妻南阳君，奄化向行舟。魂去寂无迹，追之固无由。此苦极天地，心瞀肠如抽。泣尽泪不续，岸草风飕飕。柎僵尚疑生，大呼声裂喉。柁师为我叹，挽卒为我愁。戊子夏再过，感昔涕交流。恐伤新人心，强制揩双眸。未及归旅榇，悲恨何时休。
五月二十四日过高邮三沟
作者：梅尧臣
朝代：宋

甲申七月七，未明至三沟。
先妻南阳君，奄化向行舟。
魂去寂无迹，追之固无由。
此苦极天地，心瞀肠如抽。
泣尽泪不续，岸草风飕飕。
柎殭尚疑生，大呼声裂喉。
柁师为我叹，挽卒为我愁。
戊子夏再过，感昔涕交流。
恐伤新人心，强制揩双眸。
未及归旅榇，悲恨何时休。
五月二十夜梦尹师鲁
作者：梅尧臣
朝代：宋
体裁：古风

昨夕梦师鲁，相对如平生。及觉语未终，恨恨伤我情。去年闻子丧，旅寄谁能迎。家贫儿女幼，迢递洛阳城。何当置之归，西望泪缘缨。
五月五日
作者：梅尧臣
朝代：宋

屈氏已沈死，楚人衰不容。何尝奈谗谤，徒欲却蛟龙。未泯生前恨，而追没後踪。沅湘碧潭水，应自照千峰。
五月五日
作者：梅尧臣
朝代：宋

屈氏已沉死，楚人哀不容。
何尝奈谗谤，徒欲却蛟龙。
未泯生前恨，而追没后踪。
沅湘碧潭水，应自照千峯。
五月五日
作者：梅尧臣
朝代：宋

屈氏已沉死，楚人哀不容。何尝奈谗谤，徒欲却蛟龙。未泯生前恨，而追没后踪。沅湘碧潭水，应自照千峰。
五月十七日四鼓梦与孺人在宫庭谢恩至尊令小
作者：梅尧臣
朝代：宋

同谒未央殿，共沾明主恩。冕旒亲日月，蹈舞荷乾坤。龙尾三重峻，螭头几级尊。德音欣社日，抚语走黄门。阴会皆如实，阳开不复存。空余破窗月，流影到床垠。
五月十七日四鼓梦与孺人在宫庭谢恩至尊令小黄门宣谕曰今日社与卿喜此佳辰便可作诗进来枕上口占
作者：梅尧臣
朝代：宋

同谒未央殿，共沾明主恩。冕旒亲日月，蹈舞荷乾坤。龙尾三重峻，螭头几级尊。德音欣社日，抚语走黄门。阴会皆如实，阳开不复存。空馀破窗月，流影到床垠。
五月十七日四鼓梦与孺人在宫庭谢恩至尊令小黄门宣谕曰今日社与卿喜此佳辰便可作诗进来枕上口占
作者：梅尧臣
朝代：宋

同谒未央殿，共霑明主恩。
冕旒亲日月，蹈舞荷干坤。
龙尾三重峻，螭头几级尊。
德音欣社日，抚语走黄门。
阴会皆如实，阳开不復存。
空余破窗月，流影到床垠。
五月十三日大水
作者：梅尧臣
朝代：宋

谁知山中水，忽向舍外流。
谁知门前路，已通溪中舟。
穷蛇上竹枝，聚蚓登阶陬。
我家地势高，四顾如湖滮。
浮萍穿篱眼，断葑过屋头。
官吏救市桥，停车当市楼。
应念此中居，望不辩马牛。
危湍泻天河，漫漫无汀洲。
羣蛙正得时，日夜鸣不休。
戢戢后池鱼，随波去难留。
扬鬐虽自在，江上多网钩。
纷纭闾里儿，踊跃竞学泅。
吾慕孔宣父，有意乘桴浮。
五月十三日大水
作者：梅尧臣
朝代：宋

谁知山中水，忽向舍外流。谁知门前路，已通溪中舟。穷蛇上竹枝，聚蚓登阶陬。我家地势高，四顾如湖滮。浮萍穿篱眼，断葑过屋头。官吏救市桥，停车当市楼。应念此中居，望不辩马牛。危湍泻天河，漫漫无汀洲。群蛙正得时，日夜鸣不休。戢戢后池鱼，随波去难留。扬鬐虽自在，江上多网钩。纷纭闾里儿，踊跃竞学泅。吾慕孔宣父，有意乘桴浮。
五月十三日大水
作者：梅尧臣
朝代：宋

谁知山中水，忽向舍外流。谁知门前路，已通溪中舟。穷蛇上竹枝，聚蚓登阶陬。我家地势高，四顾如湖滮。浮萍穿篱眼，断葑过屋头。官吏救市桥，停车当市楼。应念此中居，望不辩马牛。危湍泻天河，漫漫无汀洲。群蛙正得时，日夜鸣不休。戢戢後池鱼，随波去难留。扬鬐虽自在，江上多网絇。纷纭闾里儿，踊跃竞学泅。吾慕孔宣父，有意乘浮浮。
五月十四日与子华自内中归
作者：梅尧臣
朝代：宋
体裁：七言绝句

君注起居同左史，我为委吏退延和。共经南陌东风急，侧帽偷看意已多。
五月十日雨中饮
作者：梅尧臣
朝代：宋
体裁：古风

梅天下梅雨，绥绥如乱丝。梅生独抱愁，四顾无与期。妻孥解我意，草草陈酒卮。槛外百竿竹，新笋高过之。竹色入我酒，变作青琉璃。一饮眼目光，再饮言语迟。三饮颓然兀，左右叹我衰。有鸟从东来，引头闯深枝。发声醒我醉，提壶美无疑。典衣不直钱，唯是布与絺。安得如古人，车傍挂鸱夷。
五月十日雨中饮
作者：梅尧臣
朝代：宋

梅天下梅雨，绥绥如乱丝。
梅生独抱愁，四顾无与期。
妻孥解我意，草草陈酒巵。
槛外百竿竹，新笋高过之。
竹色入我酒，变作青琉璃。
一饮眼目光，再饮言语迟。
三饮颓然兀，左右叹我衰。
有鸟从东来，引头闯深枝。
发声醒我醉，提壶美无疑。
典衣不直钱，唯是布与絺。
安得如古人，车傍挂鸱夷。
五知堂
作者：梅尧臣
朝代：宋

履道坊中白家宅，五桥庄北晋公堂。昔年二老曾相乐，今日五知名独光。举事是非都不问，接花寺节暂能忙。清尊雅曲易为厌，自有图书列在傍。
五知堂
作者：梅尧臣
朝代：宋
体裁：七言律诗

履道坊中白家宅，五桥庄北晋公堂。昔年二老曾相乐，今日五知名独光。举事是非都不问，接花时节暂能忙。清尊雅曲易为厌，自有图书列在傍。
亢阳和欲行舟者
作者：梅尧臣
朝代：宋

春秋书闵雨，乃见先王制。有意在黎民，山川无不祭。今者望云霓，青天绝纤翳。为坛割舒雁，盘血陈水汭。于时颇精虔，奠爵必亲涚。向夕有微阴，扫然还复霁。吾闻先儒言，阳骄不能闭。此时系穹旻，己力安所诣。宣王云汉诗，曾不鉴上帝。恨无奡荡舟，空自思跃蜧。
亢阳和欲行舟者
作者：梅尧臣
朝代：宋

春秋书闵雨，乃见先王制。
有意在黎民，山川无不祭。
今者望云霓，青天绝纤翳。
为坛割舒鴈，盘血陈水汭。
于时颇精虔，奠爵必亲涗。
向夕有微阴，扫然还复霁。
吾闻先儒言，阳骄不能闭。
此时系穹旻，己力安所诣。
宣王云汉诗，曾不鉴上帝。
恨无奡荡舟，空自思跃蜧。
亢阳和欲行舟者
作者：梅尧臣
朝代：宋

春秋书闵雨，乃见先王制。
有意在黎民，山川无不祭。
今者望云霓，青天绝纤翳。
为坛割舒鴈，盘血陈水汭。
于时颇精虔，奠爵必亲涚。
向夕有微阴，扫然还復霁。
吾闻先儒言，阳骄不能闭。
此时繫穹旻，己力安所诣。
宣王云汉诗，曾不鉴上帝。
恨无奡荡舟，空自思跃蜧。
京师逢卖梅花五首
作者：梅尧臣
朝代：宋

此土只见看杏蕊，大梁亦复卖梅花。
此心还似庾开府，不惜金钱买取夸。
京师逢卖梅花五首
作者：梅尧臣
朝代：宋

此土只见看杏蕊，大梁亦复卖梅花。此心还似庾开府，不惜金钱买取誇。驿使前时走马回，北人初识越人梅。清香莫把荼蘼比，只欠溪头月下杯。忆在鄱君旧国傍，马穿脩竹忽闻香。偶将眼趁蝴蝶去，隔水深深几树芳。曾见竹篱和树夹，高枝斜引过柴扉。对门独木危桥上，少妇髻鬟犹戴归。此去吾乡二千里，不看素萼两三年。移根种子谁辛苦，上苑偷来值几钱。
京师逢卖梅花五首·其一
作者：梅尧臣
朝代：宋

此土只见看杏蕊，大梁亦复卖梅花。此心还似庾开府，不惜金钱买取誇。
京师逢卖梅花五首·其一
作者：梅尧臣
朝代：宋

此土只见看杏蕊，大梁亦復卖梅花。
此心还似庾开府，不惜金钱买取夸。
京师逢卖梅花五首·其三
作者：梅尧臣
朝代：宋

忆在鄱君旧国傍，马穿修竹忽闻香。
偶将眼趁蝴蝶去，隔水深深几树芳。
京师逢卖梅花五首·其三
作者：梅尧臣
朝代：宋

忆在鄱君旧国傍，马穿脩竹忽闻香。偶将眼趁蝴蝶去，隔水深深几树芳。
京师逢卖梅花五首·其二
作者：梅尧臣
朝代：宋

驿使前时走马回，北人初识越人梅。清香莫把荼蘼比，只欠溪头月下杯。
京师逢卖梅花五首·其二
作者：梅尧臣
朝代：宋

驿使前时走马迴，北人初识越人梅。
清香莫把荼䕷比，只欠溪头月下杯。
京师逢卖梅花五首·其五
作者：梅尧臣
朝代：宋
体裁：七言绝句

此去吾乡二千里，不看素萼两三年。移根种子谁辛苦，上苑偷来值几钱。
京师逢卖梅花五首·其四
作者：梅尧臣
朝代：宋
体裁：七言绝句

曾见竹篱和树夹，高枝斜引过柴扉。对门独木危桥上，少妇髻鬟犹戴归。
亲郊前三日大庆殿雪中皇帝率羣臣发章圣五后册
作者：梅尧臣
朝代：宋

将郊先奉册，拜立未央庭。
天表君心孝，人惊晓雪零。
冕旒纷点缀，剑佩湿晶荧。
曲盖曾无用，羣臣敢自宁。
鑪烟静斋幄，井气冻宫缾。
明日来坛下，中宵已见星。
亲郊前三日大庆殿雪中皇帝率群臣发章圣五后
作者：梅尧臣
朝代：宋

将郊先奉册，拜立未央庭。
天表君心孝，人惊晓雪零。
冕旒纷点缀，剑佩湿晶荧。
曲盖曾无用，群臣敢自宁。
炉烟静斋幄，井气冻宫缾。
明日来坛下，中宵已见星。
亲郊前三日大庆殿雪中皇帝率群臣发章圣五后册
作者：梅尧臣
朝代：宋

将郊先奉册，拜立未央庭。天表君心孝，人惊晓雪零。冕旒纷点缀，剑佩湿晶荧。曲盖曾无用，群臣敢自宁。炉烟静斋幄，井气冻宫瓶。明日来坛下，中宵已见星。
亳州李密学寄御枣一箧
作者：梅尧臣
朝代：宋

沛谯有鉅枣，味甘蜜相差。
其赤如君心，其大如王瓜。
尝贡趋国门，岂及贫儒家。
今见待士意，下异卢仝茶。
食之无厌饫，咏德曾未涯。
亳州李密学寄御枣一箧
作者：梅尧臣
朝代：宋

沛谯有钜枣，味甘蜜相差。其赤如君心，其大如王瓜。尝贡趋国门，岂及贫儒家。今见待士意，下异卢仝茶。食之无厌饫，咏德曾未涯。
亳州李密学寄御枣一箧
作者：梅尧臣
朝代：宋

沛谯有钜枣，味甘蜜相差。其赤如君心，其大如王瓜。尝贡趋国门，岂及贫儒家。今见待士意，下异庐仝茶。食之无厌饫，咏德曾未涯。
代书寄欧阳永叔四十韵
作者：梅尧臣
朝代：宋

始谪夷陵日，当居建德年。
一书冤逐客，四咏继称贤。
自谓临江徼，相逢莫我先。
白醪封画榼，素鲤养泓泉。
戒吏收山栗，呼童惜沼莲。
只期东浦过，共醉小溪边。
日日占风势，时时到水堧。
安知贪挂席，不肯暂回船。
自尔皆无定，归欤亦未然。
指程几一月，泝险历三千。
鱼鸟都难问，音尘杳莫传。
因之走羸仆，试与访南迁。
比及过牛峡，还闻迎璧田。
报言报不获，吉语喜多全。
我解归尧阙，君移近汉渊。
问途曾未远，命驾亦何缘。
衰野今行矣，隆中有待焉。
乡亭瓜接轸，风化蚁同膻。
即欲朋簪盍，翻为俗事牵。
爱婴娇哑哑，嗜寝复便便。
鸡黍烦为具，轮辕岂得前。
寄声勤以谢，幸子恕而怜。
来贶诚为望，论情恐未捐。
尝亲马南郡，果谒谢临川。
遂得窥颜色，重忻论简编。
聊咨别後著，大出箧中篇。
问传轻何学，言诗诋郑笺。
飘流信穷厄，探讨愈精专。
道旧终忘倦，评文欲废眠。
宁知主人贵，但见左鱼悬。
所至同风月，相欢意涧瀍。
清歌嗟在耳，素发怪侵颠。
翠堞时登眺，芳洲屡泝沿。
难醒拨醅醁，殊厌落头鲜。
坐竹听啼鸟，临流聒嘒蝉。
孤亭起归梦，南陌去扬鞭。
出饯陪双旆，方蕲历广瀍。
始生山吏敬，颇释利途邅。
会面辞何吐，离膺事已填。
空余郡楼望，野色际平烟。
代书寄欧阳永叔四十韵
作者：梅尧臣
朝代：宋

始谪夷陵日，当居建德年。一书冤逐客，四咏继称贤。自谓临江徼，相逢莫我先。白醪封画榼，素鲤养泓泉。戒吏收山栗，呼童惜沼莲。只期东浦过，共醉小溪边。日日占风势，时时到水堧。安知贪挂席，不肯暂回船。自尔皆无定，归欤亦未然。指程几一月，溯险历三千。鱼鸟都难问，音尘杳莫传。因之走羸仆，试与访南迁。比及过牛峡，还闻迎璧田。报言虽不获，吉语喜多全。我解归尧阙，君移近汉渊。问途曾未远，命驾亦何缘。衰野今行矣，隆中有待焉。乡亭瓜接轸，风化蚁同膻。即欲朋簪盍，翻为俗事牵。爱婴娇哑哑，嗜寝复便便。鸡黍烦为具，轮辕岂得前。寄声勤以谢，幸子恕而怜。来贶诚为望，论情恐未捐。尝亲马南郡，果谒谢临川。遂得窥颜色，重忻论简编。聊咨别后著，大出箧中篇。问传轻何学，言诗诋郑笺。飘流信穷厄，探讨愈精专。道旧终忘倦，评文欲废眠。宁知主人贵，但见左鱼悬。所至同风月，相欢忆涧瀍。清歌嗟在耳，素发怪侵颠。翠堞时登眺，芳洲屡溯沿。难醒拨醅醁，殊厌落头鲜。坐竹听啼鸟，临流聒嘒蝉。孤亭起归梦，南陌去扬鞭。出饯陪双旆，方蕲历广瀍。始生山吏敬，颇释利途邅。会面辞何吐，离膺事已填。空馀郡楼望，野色际平烟。
代书寄欧阳永叔四十韵
作者：梅尧臣
朝代：宋

始谪夷陵日，当居建德年。
一书冤逐客，四咏继称贤。
自谓临江徼，相逢莫我先。
白醪封画榼，素鲤养泓泉。
戒吏收山栗，呼童惜沼莲。
只期东浦过，共醉小溪边。
日日占风势，时时到水堧。
安知贪挂席，不肯暂迴船。
自尔皆无定，归欤亦未然。
指程几一月，泝险历三千。
鱼鸟都难问，音尘杳莫传。
因之走羸仆，试与访南迁。
比及过牛峡，还闻迎璧田。
报言虽不获，吉语喜多全。
我解归尧阙，君移近汉渊。
问途曾未远，命驾亦何缘。
衰野今行矣，隆中有待焉。
乡亭瓜接轸，风化蚁同羶。
即欲朋簪盍，翻为俗事牵。
爱婴娇哑哑，嗜寝復便便。
鸡黍烦为具，轮辕岂得前。
寄声勤以谢，幸子恕而怜。
来贶诚为望，论情恐未捐。
尝亲马南郡，果谒谢临川。
遂得窥颜色，重忻论简编。
聊咨别后着，大出箧中篇。
问传轻何学，言诗诋郑笺。
飘流信穷厄，探讨愈精专。
道旧终忘倦，评文欲废眠。
宁知主人贵，但见左鱼悬。
所至同风月，相欢忆涧瀍。
清歌嗟在耳，素髮怪侵颠。
翠堞时登眺，芳洲屡泝沿。
难醒拨醅醁，殊厌落头鲜。
坐竹听啼鸟，临流聒嘒蝉。
孤亭起归梦，南陌去扬鞭。
出饯陪双旆，方蕲历广瀍。
始生山吏敬，颇释利途邅。
会面辞何吐，离膺事已填。
空余郡楼望，野色际平烟。
代书寄王道粹学士
作者：梅尧臣
朝代：宋

已具扁舟访使君，忽逢春雨起淮濆。
花寒蛱蝶犹相守，水冷鸳鸯不暂分。
况约他时来寄蹟，何须今日去论文。
解装无復山阴兴，且对荆钗与布裙。
代书寄王道粹学士
作者：梅尧臣
朝代：宋

已具扁舟访使君，忽逢春雨起淮濆。花寒蛱蝶犹相守，水冷鸳鸯不暂分。况约他时来寄迹，何须今日去论文。解装无复山阴兴，且对荆钗与布裙。
代书寄鸭脚子于都下亲友
作者：梅尧臣
朝代：宋

予指老无力，不能苦多书。
书苟过百字，便觉筋挛拘。
京都多豪英，往往处石渠。
作书未可周，寄声亦已疎。
后园有嘉果，远赠当鲤鱼。
中虽闻尺素，加餐意何如。
代书寄鸭脚子於都下亲友
作者：梅尧臣
朝代：宋

予指老无力，不能苦多书。书苟过百字，便觉筋挛拘。京都多豪英，往往处石渠。作书未可周，寄声亦已疏。後园有嘉果，远赠当鲤鱼。中虽闻尺素，加餐意何如。
代内答
作者：梅尧臣
朝代：宋

结发事君子，衣袂未尝分。今朝别君思，历乱如丝棼。征仆尚顾侣，嘶马犹索群。相送不出壶，倚楹羡飞云。日暮秋风急，雀声檐上集。并作千里愁，愁极翻成泣。
代内答
作者：梅尧臣
朝代：宋

结发事君子，衣袂未尝分。今朝别君思，历乱如丝棼。征仆尚顾侣，嘶马犹索群。相送不出壸，倚楹羡飞云。日暮秋风急，雀声檐上集。并作千里愁，愁极翻成泣。
代内答
作者：梅尧臣
朝代：宋

结髮事君子，衣袂未尝分。
今朝别君思，历乱如丝棼。
征仆尚顾侣，嘶马犹索羣。
相送不出壸，倚楹羡飞云。
日暮秋风急，雀声檐上集。
併作千里愁，愁极翻成泣。
令狐秘丞守彭州
作者：梅尧臣
朝代：宋
体裁：古风

前时草草别，渺漫二十年。从宦各所适，非为道路偏。今始一相遇，言愧少壮前。子有万里翮，尚不飞云烟。而复走陇蜀，欲以条教宣。将西过危栈，叶暗闻杜鹃。未知为郡乐，预已抱愁煎。再来与子辞，当去复留连。且念前期远，岁月实易迁。
令狐秘丞守彭州
作者：梅尧臣
朝代：宋

前时草草别，渺漫二十年。
从宦各所适，非为道路偏。
今始一相遇，言愧少壮前。
子有万里翮，尚不飞云烟。
而復走陇蜀，欲以条教宣。
将西过危栈，叶暗闻杜鹃。
未知为郡乐，预已抱愁煎。
再来与子辞，当去復留连。
且念前期远，岁月实易迁。
以近诗贽尚书晏相公忽有酬赠之什称之甚过不敢辄有所叙谨依韵缀前日坐末教诲之言以和
作者：梅尧臣
朝代：宋
体裁：五言律诗

尝记论诗语，辞卑名亦沦。宁从陶令野，不取孟郊新。琢砾难希宝，嘘枯强费春。今将风什付，可与二南陈。
仲春同师直至垄山雪中宿穰亭
作者：梅尧臣
朝代：宋

与子乘羸马，夜投山家宿。风雪满绨裘，灯火深竹屋。烹鸡赖主人，吠犬憎倦仆。明发到岩前，春荑冻云木。
仲春同师直至壠山雪中宿穰亭
作者：梅尧臣
朝代：宋

与子乘羸马，夜投山家宿。
风雪满绨裘，灯火深竹屋。
烹鸡頼主人，吠犬憎倦仆。
明发到岩前，春荑冻云木。
任廷平归京
作者：梅尧臣
朝代：宋
体裁：古风

言之少室西，定陟轘辕险。归心不避危，夕枕屡成魇。秋声故苑空，野气荒陵掩。独念京洛尘，曾将客衣染。
任适尉乌程
作者：梅尧臣
朝代：宋

俛作程乡尉，折腰还自甘。卞峰晴照黛，霅水晓澄蓝。葑上春田辟，芦中走吏参。到时苹叶长，柳恽在江南。
任适尉乌程
作者：梅尧臣
朝代：宋

俛作程乡尉，折腰还自甘。卞峰晴照黛，霅水晓澄蓝。葑上春田辟，芦中走吏参。到时蘋叶长，柳恽在江南。
任适尉乌程
作者：梅尧臣
朝代：宋

俛作程乡尉，折腰还自甘。
卞峰晴照黛，霅水晓澄蓝。
葑上春田闢，芦中走吏参。
到时苹叶长，柳恽在江南。
伐桑
作者：梅尧臣
朝代：宋
体裁：五言律诗

二月起蚕事，伐桑人阻饥。已伤持斧缺，不作负薪非。聊给终朝食，宁虞卒岁衣。月光无隔碍，直照破荆扉。
会稽妇
作者：梅尧臣
朝代：宋

食藕莫问浊水泥，嫁婿莫问寒家儿。
寒儿黧黑面无脂，骥子纵瘦骨骼奇。
买臣贫贱妻生离，行歌负薪何媿之。
高车来驾建朱旗，铜牙文弩擐犀皮。
官迎吏走马万蹄，江湖昼起横白霓。
旧妻呼载後乘归，悔泪夜落无声啼。
吴酒虽美吴鱼肥，侬今豢养惭猪鸡。
园中高树多曲枝，一日挂与桑虫齐。
会稽妇
作者：梅尧臣
朝代：宋

食藕莫问浊水泥，嫁婿莫问寒家儿。
寒儿黧黑面无脂，骥子纵瘦骨骼奇。
买臣贫贱妻生离，行歌负薪何媿之。
高车来驾建朱旗，铜牙文弩擐犀皮。
官迎吏走马万蹄，江潮昼起横白霓。
旧妻呼载后乘归，悔泪夜落无声啼。
吴酒虽美吴鱼肥，侬今豢养惭猪鸡。
园中高树多曲枝，一日挂与桑虫齐。
会稽妇
作者：梅尧臣
朝代：宋

食藕莫问浊水泥，嫁婿莫问寒家儿。寒儿黧黑面无脂，骥子纵瘦骨骼奇。买臣贫贱妻生离，行歌负薪何愧之。高车来驾建朱旗，铜牙文弩擐犀皮。官迎吏走马万蹄，江潮昼起横白霓。旧妻呼载后乘归，悔泪夜落无声啼。吴酒虽美吴鱼肥，侬今豢养惭猪鸡。园中高树多曲枝，一日挂与桑虫齐。
会胜院沃洲亭
作者：梅尧臣
朝代：宋

前溪夹洲后溪阔，风吹细浪龙鳞活。孤亭一入野气深，松上藤萝篱上葛。葛花葛蔓无断时，女萝莫剪连古枝。当年吾叔读书处，夜夜湿萤来复去。
会胜院沃洲亭
作者：梅尧臣
朝代：宋

前溪夹洲后溪阔，风吹细浪龙鳞活。
孤亭一入野气深，松上藤萝篱上葛。
葛花葛蔓无断时，女萝莫翦连古枝。
当年吾叔读书处，夜夜湿萤来復去。
会胜院沃洲亭
作者：梅尧臣
朝代：宋

前溪夹洲後溪阔，风吹细浪龙鳞活。孤亭一入野气深，松上藤萝篱上葛。葛花葛蔓无断时，女萝莫翦连古枝。当年吾叔读书处，夜夜湿萤来复去。
传神悦躬上人
作者：梅尧臣
朝代：宋

握中一寸毫，宝匣百炼金。
鑑貌不鑑道，写形宁写心。
古人固不识，今人或所钦。
依然见其质，俨尔恨无音。
子诚丹青妙，巧奋造化深。
妍媸必尽得，幻妄恐交侵。
传神悦躬上人
作者：梅尧臣
朝代：宋

握中一寸毫，宝匣百鍊金。鉴貌不鉴道，写形宁写心。古人固不识，今人或所钦。依然见其质，俨尔恨无音。子诚丹青妙，巧夺造化深。妍媸必尽得，幻妄恐交侵。
传神悦躬上人
作者：梅尧臣
朝代：宋

握中一寸毫，宝匣百链金。
监貌不监道，写形宁写心。
古人固不识，今人或所钦。
依然见其质，俨尔恨无音。
子诚丹青妙，巧夺造化深。
妍媸必尽得，幻妄恐交侵。
伤何皆秀才
作者：梅尧臣
朝代：宋

高高空山木，枯死不中材。宁答厚地力，岁久为朽灰。昂藏儒家子，五十殒蒿莱。空负执卷勤，明月不颔腮。一芥禄未及，九泉无复开。人世有若此，愚智曷论哉。
伤何皆秀才
作者：梅尧臣
朝代：宋

高高空山木，枯死不中材。
宁答厚地力，岁久为朽灰。
昂藏儒家子，五十殒蒿莱。
空负执卷勤，明月不颔顋。
一芥禄未及，九泉无复开。
人世有若此，愚智曷论哉。
伤何皆秀才
作者：梅尧臣
朝代：宋

高高空山木，枯死不中材。
宁答厚地力，岁久为朽灰。
昂藏儒家子，五十殒蒿莱。
空负执卷勤，明月不颔顋。
一芥禄未及，九泉无復开。
人世有若此，愚智曷论哉。
伤桑
作者：梅尧臣
朝代：宋

柔条初变绿，春野忽飞霜。
田妇搔蓬首，冰蚕绝茧肠。
名翚依麦雊，戴胜绕枝翔。
不见罗敷骑，金鈎自挂墙。
伤桑
作者：梅尧臣
朝代：宋

柔条初变绿，春野忽飞霜。田妇搔蓬首，冰蚕绝茧肠。名翚依麦雊，戴胜绕枝翔。不见罗敷骑，金钩自挂墙。
伤桑
作者：梅尧臣
朝代：宋

柔条初变绿，春野忽飞霜。田妇搔蓬首，冰蚕绝茧肠。名翬依麦雊，戴胜绕枝翔。不见罗敷骑，金钩自挂墙。
伤白鸡
作者：梅尧臣
朝代：宋

我庭有素鸡，翎羽白如脂。日所虑狂犬，未尝忧孽狸。暝栖向檐隙，朝啄循阶基。每先乌鸟鸣，不失风雨时。唯吾囷廪薄，尚汝稻粱遗。昨宵天气黑，阴物恣所窥。潜来衔搏去，但觉声音悲。开门俾驰救，已过墙东陲。呵叱不敢食，夺然留在兹。涌血被其颈，呷嗋气甚危。皓臆变丹赤，霞翅两离披。悯心欲之活，碎脑安能治。委瘗从尔命，孰忍姜桂为。犹看零落毛，荡濧随风吹。念始托兹地，蒙幸信可知。充庖岂云患，度日无苦饥。如何遇凶兽，毒汝曾不疑。斯事义虽小，得以深理推。邓生赐山铸，未免终馁而。人道尚乃尔，怆焉聊俛眉。
伤白鸡
作者：梅尧臣
朝代：宋

我庭有素鸡，翎羽白如脂。日所虑狂犬，未尝忧孽狸。暝栖向檐隙，朝啄循阶基。每先乌鸟鸣，不失风雨时。虽吾囷廪薄，尚汝稻粱遗。昨宵天气黑，阴物恣所窥。潜来衔搏去，但觉声音悲。开门俾驰救，已过墙东陲。呵叱不敢食，夺然留在兹。涌血被其颈，嗋呷气甚危。皓臆变丹赤，霜翅两离披。悯心欲之活，碎脑安能治。委瘗从尔命，孰忍姜桂为。犹看零落毛，荡漾随风吹。念始托兹地，蒙幸信可知。充庖岂云患，度日无苦饥。如何遇凶兽，毒汝曾不疑。斯事义虽小，得以深理推。邓生赐山铸，未免终馁而。人道尚乃尔，怆焉聊俛眉。
伤白鸡
作者：梅尧臣
朝代：宋

我庭有素鸡，翎羽白如脂。
日所虑狂犬，未尝忧孽貍。
暝栖向檐隙，朝啄循阶基。
每先乌鸟鸣，不失风雨时。
虽吾囷廪薄，尚汝稻粱遗。
昨宵天气黑，阴物恣所窥。
潜来衔搏去，但觉声音悲。
开门俾驰救，已过墙东陲。
呵叱不敢食，夺然留在兹。
涌血被其颈，嗋呷气甚危。
皓臆变丹赤，霜翅两离披。
悯心欲之活，碎脑安能治。
委瘗从尔命，孰忍姜桂为。
犹看零落毛，荡漾随风吹。
念始託兹地，蒙幸信可知。
充庖岂云患，度日无苦饥。
如何遇凶兽，毒汝曾不疑。
斯事义虽小，得以深理推。
邓生赐山铸，未免终馁而。
人道尚乃尔，怆焉聊俛眉。
伤马
作者：梅尧臣
朝代：宋

吾贫只一马，昨日忽云丧。庭树啮无肤，秋郊谁复放。空伤骏骨埋，固乏弊帷葬。况本出天闲，因之重怊怅。
伤马
作者：梅尧臣
朝代：宋

吾贫只一马，昨日忽云丧。
庭树啮无肤，秋郊谁復放。
空伤骏骨埋，固乏弊帷葬。
况本出天闲，因之重怊怅。
伤马
作者：梅尧臣
朝代：宋

吾贫只一马，昨日忽云丧。庭树齧无肤，秋郊谁复放。空伤骏骨埋，固乏弊帷葬。况本出天闲，因之重怊怅。
伤骥
作者：梅尧臣
朝代：宋

驽骥同一輈，迟速能几里。
当其被问时，举策数耳耳。
驰骋心独存，压抑头不起。
空传八骏名，未遇穆天子。
伤骥
作者：梅尧臣
朝代：宋
体裁：古风

驽骥同一辀，迟速能几里。当其被问时，举策数耳耳。驰骋心独存，压抑头不起。空传八骏名，未遇穆天子。
余之亲家有女子能点酥为诗并花果麟凤等物一
作者：梅尧臣
朝代：宋

翦竹缠金大於掌，红缕龟纹挑作网。琼酥点出探春诗，玉刻小书题在牓。名花杂果能眩真，祥兽珍禽得非广。礧落男儿不足为，女工余思聊可赏。
余之亲家有女子能点酥为诗并花果麟凤等物一皆妙绝其家持以为岁日辛盘之助余丧偶儿女服未除不作岁因转赠通判通判有诗见答故走笔酬之
作者：梅尧臣
朝代：宋

剪竹缠金大于掌，红缕龟纹挑作网。琼酥点出探春诗，玉刻小书题在榜。名花杂果能眩真，祥兽珍禽得非广。礧落男儿不足为，女工馀思聊可赏。
余之亲家有女子能点酥为诗并花果麟凤等物一皆妙绝其家持以为岁日辛盘之助余丧偶儿女服未除不作岁因转赠通判通判有诗见答故走笔酬之
作者：梅尧臣
朝代：宋

翦竹缠金大于掌，红缕龟纹挑作网。
琼酥点出探春诗，玉刻小书题在牓。
名花杂果能眩真，祥兽珍禽得非广。
礧落男儿不足为，女工余思聊可赏。
余令之会稽新昌
作者：梅尧臣
朝代：宋

越舸将渡西陵时，腊雪欲作阴云垂。古岸潮回夜冰阁，冰上鲤鱼红尾髻。知君奉亲聊自得，穷冬涉险仍熙熙。县民但可观此意，休羡江边孝女碑。
余令之会稽新昌
作者：梅尧臣
朝代：宋

越舸将渡西陵时，腊雪欲作阴云垂。古岸潮回夜冰阁，冰上鲤鱼红尾鬐。知君奉亲聊自得，穷冬涉险仍熙熙。县民但可观此意，休羡江边孝女碑。
余令之会稽新昌
作者：梅尧臣
朝代：宋

越舸将渡西陵时，腊雪欲作阴云垂。
古岸潮迴夜冰阁，冰上鲤鱼红尾鬐。
知君奉亲聊自得，穷冬涉险仍熙熙。
县民但可观此意，休羡江边孝女碑。
余姚陈寺丞
作者：梅尧臣
朝代：宋

试邑来勾越，风烟復上游。
江潮自迎客，山月亦随舟。
海货通闾市，渔歌入县楼。
絃琴无外事，坐见浦帆收。
余居御桥南夜闻妖鸟鸣效昌黍体
作者：梅尧臣
朝代：宋

都城夜半阴云黑，忽闻转毂声咿呦。尝忆楚乡有妖鸟，一身九首如赘疣。或时月暗过闾里，缓音低语若有求。小儿藏头妇灭火，闭门鸡犬不尔留。我问楚俗何苦尔，云是鬼车载鬼游。鬼车载鬼奚所及，抽人之筋系车輈。昔听此言未能信，欲访上天终无由。今来中土百物正，安得遂与南方俦。上帝因风如可达，愿令驱逐出九州。
余居御桥南夜闻妖鸟鸣效昌黎体
作者：梅尧臣
朝代：宋

都城夜半阴云黑，忽闻转毂声咿呦。尝忆楚乡有妖鸟，一身九首如赘疣。或时月暗过闾里，缓音低语若有求。小儿藏头妇灭火，闭门鸡犬不尔留。我问楚俗何苦尔，云是鬼车载鬼游。鬼车载鬼奚所及，抽人之筋系车辀。昔听此言未能信，欲访上天终无由。今来中土百物正，安得遂与南方俦。上帝因风如可达，愿令驱逐出九州。
余居御桥南夜闻妖鸟鸣效昌黎体
作者：梅尧臣
朝代：宋

都城夜半阴云黑，忽闻转毂声咿呦。
尝忆楚乡有妖鸟，一身九首如赘疣。
或时月暗过闾里，缓音低语若有求。
小儿藏头妇灭火，闭门鸡犬不尔留。
我问楚俗何苦尔，云是鬼车载鬼游。
鬼车载鬼奚所及，抽人之筋繫车辀。
昔听此言未能信，欲访上天终无由。
今来中土百物正，安得遂与南方俦。
上帝因风如可达，愿令驱逐出九州。
使者自随州来知尹师鲁寓止僧舍语其处物景甚
作者：梅尧臣
朝代：宋

驿使话汉东，故人迁谪处。所居虽非居，有树即嘉树。日膳或鸡肫，时蔬多荀芋。夜堂蛇结蟠，昼户鹊噪聚。著书今未成，爱静已得趣。予欲访其人，炎蒸未能去。
使者自随州来知尹师鲁寓止僧舍语其处物景甚详因作诗以寄焉
作者：梅尧臣
朝代：宋

驿使话汉东，故人迁谪处。
所居虽非居，有树即嘉树。
日膳或鸡肫，时蔬多笋芋。
夜堂蛇结蟠，昼户鹊噪聚。
着书今未成，爱静已得趣。
予欲访其人，炎蒸未能去。
使者自随州来知尹师鲁寓止僧舍语其处物景甚详因作诗以寄焉
作者：梅尧臣
朝代：宋

驿使话汉东，故人迁谪处。所居虽非居，有树即嘉树。日膳或鸡肫，时蔬多笋芋。夜堂蛇结蟠，昼户鹊噪聚。著书今未成，爱静已得趣。予欲访其人，炎蒸未能去。
使风
作者：梅尧臣
朝代：宋
体裁：古风

胯下桥南逆水风，十幅蒲帆弯若弓。淮波带日鱼鳞红，岌岌飞上北斗中。龟山始撞人定钟，岸草涩涩鸣秋虫。
使风船
作者：梅尧臣
朝代：宋

清淮直上水连天，坐看高帆后复前。自是乘风有迟速，不由人力爱争先。
使风船
作者：梅尧臣
朝代：宋

清淮直上水连天，坐看高帆后復前。
自是乘风有迟速，不由人力爱争先。
使风船
作者：梅尧臣
朝代：宋

清淮直上水连天，坐看高帆後复前。自是乘风有迟速，不由人力爱争先。
侄宰与外甥蔡駰下第东归
作者：梅尧臣
朝代：宋

事莫必有胜，必胜难可持。迩来罕相见，世上多夸驰。黄金铸佩印，白玉刻佩龟。朝见恃赫赫，夕见同蚩蚩。方得靡不羡，既处焉所施。此理非一日，更後当应知。志士无终穷，斯言非尔欺。
侄宰与外甥蔡骃下第东归
作者：梅尧臣
朝代：宋

事莫必有胜，必胜难可持。
迩来罕相见，世上多夸驰。
黄金铸佩印，白玉刻佩龟。
朝见恃赫赫，夕见同蚩蚩。
方得靡不羡，既处焉所施。
此理非一日，更后当应知。
志士无终穷，斯言非尔欺。
侄宰与外甥蔡骃下第东归
作者：梅尧臣
朝代：宋

事莫必有胜，必胜难可持。迩来罕相见，世上多誇驰。黄金铸佩印，白玉刻佩龟。朝见恃赫赫，夕见同蚩蚩。方得靡不羡，既处焉所施。此理非一日，更后当应知。志士无终穷，斯言非尔欺。
依许待制送行诗韵咏燕以寄
作者：梅尧臣
朝代：宋

江燕衔泥日，深堂拂玉琴。不教关合户，乃见主人心。掠水飞殊捷，迎风去已禁。短书犹可记，聊影托微吟。
依许待制送行诗韵咏燕以寄
作者：梅尧臣
朝代：宋

江燕衔泥日，深堂拂玉琴。不教关閤户，乃见主人心。掠水飞殊捷，迎风去已禁。短书犹可记，聊影托微吟。
依许待制送行诗韵咏燕以寄
作者：梅尧臣
朝代：宋

江燕衔泥日，深堂拂玉琴。
不教关閤户，乃见主人心。
掠水飞殊捷，迎风去已禁。
短书犹可记，聊影託微吟。
依韵公择察推
作者：梅尧臣
朝代：宋
体裁：古风

君来何所闻，君去何所见。自古慕虚名，往往轻既面。窃常恃赋禀，平直如劲箭。是以五十年，长甘守贫贱。相逢嗟未几，遽远剧飞电。今虽行已晚，多谢勤相唁。
依韵吴冲卿秋虫
作者：梅尧臣
朝代：宋
体裁：古风

梧桐叶未老，露滴玉井床。秋虫如里胥，促织何苦忙。苒苒机上丝，入夜为鼠伤。织妇中夕起，投梭重徊徨。那闻草根声，膏入然肝肠。天子固明圣，措意如陶唐。下民唯力穑，不见田畴荒。岂知裒敛人，督责务健强。所以机中女，心斗日月光。年年租税在，聒耳信已常。哀哉四海人，无不由此戕。吴侯当厅时，静坐爱初凉。方将同佳人，欢乐举杯觞。繁鸣杂螇螰，感怆情不皇。况蒙朝家恩，兄弟登俊良。意虑宜恤物，以慰众所望。今者秋虫篇，不异七月章。
依韵吴冲卿秘阁观逸少墨蹟
作者：梅尧臣
朝代：宋

奇哉王右军，下笔若神圣。
长戈与伏弩，无不从号令。
贤豪虽林立，帖敛孰敢竞。
师徒气扬扬，龙虎旗正正。
胜声塞宇宙，自昔无此盛。
赫赫犹至今，琐琐曷云并。
崇崇中秘书，济济士游泳。
墨宝收盈厨，来观遇已横。
始知前人蹟，镌多自失劲。
纸素傥未坏，万古传莫竟。
一从归人间，梦寐不能更。
但媿将短才，辄尔接高咏。
何羞赵壹穷，自有钟嵘评。
尝闻曹将军，尚谙赋竞病。
我生羣俊末，贫贱亦足庆。
文成终媿君，铅刀值枯梗。
依韵吴冲卿秘阁观逸少墨迹
作者：梅尧臣
朝代：宋

奇哉王右军，下笔若神圣。长戈与伏弩，无不从号令。贤豪虽林立，帖敛孰敢竞。师徒气扬扬，龙虎旗正正。胜声塞宇宙，自昔无此盛。赫赫犹至今，琐琐曷云并。崇崇中秘书，济济士游泳。墨宝收盈厨，来观遇已横。始知前人迹，镌多自失劲。纸素傥未坏，万古传莫竟。一从归人间，梦寐不能更。但媿将短才，辄尔接高咏。何羞赵壹穷，自有锺嵘评。尝闻曹将军，尚谙赋竞病。我生群俊末，贫贱亦足庆。文成终媿君，铅刀值枯梗。
依韵吴冲卿秘阁观逸少墨迹
作者：梅尧臣
朝代：宋

奇哉王右军，下笔若神圣。长戈与伏弩，无不从号令。贤豪虽林立，帖敛孰敢竞。师徒气扬扬，龙虎旗正正。胜声塞宇宙，自昔无此盛。赫赫犹至今，琐琐曷云并。崇崇中秘书，济济士游泳。墨宝收盈厨，来观遇已横。始知前人迹，镌多自失劲。纸素傥未坏，万古传莫竟。一从归人间，梦寐不能更。但愧将短才，辄尔接高咏。何羞赵壹穷，自有钟嵘评。尝闻曹将军，尚谙赋竞病。我生群俊末，贫贱亦足庆。文成终愧君，铅刀值枯梗。
依韵吴正仲广德路中见寄
作者：梅尧臣
朝代：宋

匆匆车马鸣，趁此天新晴。归逢暮春月，正值气候清。久已念行迈，遂往不计程。吾贫莫具酒，祖席愧群英。美䏑割肥鹅，大觥酌冰琼。虽无绿琴奏，尚有青松声。日昃君未醉，眷眷愁将行。视景不可驻，渐向西林倾。去无儿女悲，慷慨怀抱明。明当发野馆，跨鞍犹宿酲。故人桃州守，走吏来相迎。道傍蔷薇花，自引蝴蝶轻。随风香袭人，乃觉离思婴。求友彼黄鹂，绕树啼㗀嘤。言会且未涯，返睇还顿惊。始忆康乐言，赏心良难并。不见水鸭飞，但起野鸳情。向来东溪上，相望何盈盈。扬鞭动悲吟，复恨隔高城。高城在何处，春云漭然平。白醪瓮已熟，紫线莼已生。聊寻父老饮，况是溪鱼烹。
依韵吴正仲广德路中见寄
作者：梅尧臣
朝代：宋

匆匆车马鸣，趁此天新晴。归逢暮春月，正值气候清。久已念行迈，遂往不计程。吾贫莫具酒，祖席愧群英。美䏑割肥鹅，大觥酌冰琼。虽无绿琴奏，尚有青松声。日昃君未醉，睠睠愁将行。视景不可驻，渐向西林倾。去无儿女悲，慷慨怀抱明。明当发野馆，跨鞍犹宿酲。故人桃州守，走吏来相迎。道傍蔷薇花，自引蝴蝶轻。随风香袭人，乃觉离思婴。求友彼黄鹂，绕树啼㗀嘤。言会且未涯，返睇还顿惊。始忆康乐言，赏心良难并。不见水鸭飞，但起野鸳情。向来东溪上，相望何盈盈。扬鞭动悲吟，复恨隔高城。高城在何处，春云漭然平。白醪瓮已熟，紫线莼已生。聊寻父老饮，况是溪鱼烹。
依韵吴正仲广德路中见寄
作者：梅尧臣
朝代：宋

怱怱车马鸣，趁此天新晴。
归逢暮春月，正值气候清。
久已念行迈，遂往不计程。
吾贫莫具酒，祖席愧羣英。
美䏑割肥鹅，大觥酌冰琼。
虽无绿琴奏，尚有青松声。
日昃君未醉，睠睠愁将行。
视景不可驻，渐向西林倾。
去无儿女悲，慷慨怀抱明。
明当发野馆，跨鞍犹宿酲。
故人桃州守，走吏来相迎。
道傍蔷薇花，自引蝴蝶轻。
随风香袭人，乃觉离思婴。
求友彼黄鹂，绕树啼㗀嘤。
言会且未涯，返睇还顿惊。
始忆康乐言，赏心良难并。
不见水鸭飞，但起野鸳情。
向来东溪上，相望何盈盈。
扬鞭动悲吟，復恨隔高城。
高城在何处，春云漭然平。
白醪瓮已熟，紫线莼已生。
聊寻父老饮，况是溪鱼烹。
依韵和丁元珍寄张圣民及序
作者：梅尧臣
朝代：宋

平生天下友，常以道义求。
良朋既我遘，没齿无怨尤。
向来六七辈，非可取次俦。
议论吐肝胆，慷慨从窜投。
上能同所乐，下能同所忧。
出处乃一致，颜色无媚偷。
诗书每博约，文酒时献酬。
其间最达者，今已问喘牛。
我如沟中断，不入刀斧锼。
未忍舍素业，笔墨老更遒。
岂愿学葛藟，柔弱附彼樛。
但慕张平子，闲居吟四愁。
譬若种香兰，幸勿忧臭莸。
顾兹髮向衰，仕路行将休。
自甘贫贱死，肯作儿女羞。
夷齐何其清，尚饿不食周。
末途逢元珍，果然知品流。
当时守南方，非是寡筭筹。
城空无一兵，有智欲谁诹。
直令韩彭处，奚所施善谋。
在法责固深，屈辱凡几秋。
无人一引手，落穽穷更幽。
乃以诗战我，摐摐排利矛。
用多以击少，左旋而右抽。
困蹙全夺气，奔降且无由。
孰意吾晚节，获奉君子游。
宴屡接其席，行屡接其辀。
遂使西归航，岸泊独淹留。
张侯喜闻馆，坐久月影收。
烛尽继以薪，夜分方还舟。
自古贤与愚，一一为冢丘。
定知不可免，安用计短修。
会须举杯杓，亦莫忘歌讴。
依韵和丁元珍寄张圣民及序
作者：梅尧臣
朝代：宋

平生天下友，常以道义求。良朋既我遘，没齿无怨尤。向来六七辈，非可取次俦。议论吐肝胆，慷慨从窜投。上能同所乐，下能同所忧。出处乃一致，颜色无媚媮。诗书每博约，文酒时献酬。其间最达者，今已问喘牛。我如沟中断，不入刀斧锼。未忍舍素业，笔墨老更遒。岂愿学葛藟，柔弱附彼樛。但慕张平子，闲居吟四愁。譬若种香兰，幸勿忧臭莸。顾兹发向衰，仕路行将休。自甘贫贱死，肯作儿女羞。夷齐何其清，尚饿不食周。末途逢元珍，果然知品流。当时守南方，非是寡筭筹。城空无一兵，有智欲谁诹。直令韩彭处，奚所施善谋。在法责固深，屈辱凡几秋。无人一引手，落穽穷更幽。乃以诗战我，摐摐排利矛。用以以击少，左旋而右抽。困蹙全夺气，奔降且无由。孰意吾晚节，获奉君子游。宴屡接其席，行屡接其輈。遂使西归航，岸泊独淹留。张侯喜闻馆，坐久月影收。烛尽继以薪，夜分方还舟。自古贤与愚，一一为冢丘。定知不可免，安用计短修。会须举杯杓，亦莫忘歌讴。
依韵和丁元珍寄张圣民及序
作者：梅尧臣
朝代：宋

平生天下友，常以道义求。良朋既我遘，没齿无怨尤。向来六七辈，非可取次俦。议论吐肝胆，慷慨从窜投。上能同所乐，下能同所忧。出处乃一致，颜色无媚媮。诗书每博约，文酒时献酬。其间最达者，今已问喘牛。我如沟中断，不入刀斧锼。未忍舍素业，笔墨老更遒。岂愿学葛藟，柔弱附彼樛。但慕张平子，闲居吟四愁。譬若种香兰，幸勿忧臭莸。顾兹发向衰，仕路行将休。自甘贫贱死，肯作儿女羞。夷齐何其清，尚饿不食周。末途逢元珍，果然知品流。当时守南方，非是寡算筹。城空无一兵，有智欲谁诹。直令韩彭处，奚所施善谋。在法责固深，屈辱凡几秋。无人一引手，落阱穷更幽。乃以诗战我，摐摐排利矛。用多以击少，左旋而右抽。困蹙全夺气，奔降且无由。孰意吾晚节，获奉君子游。宴屡接其席，行屡接其辀。遂使西归航，岸泊独淹留。张侯喜闻馆，坐久月影收。烛尽继以薪，夜分方还舟。自古贤与愚，一一为冢丘。定知不可免，安用计短脩。会须举杯杓，亦莫忘歌讴。
依韵和丁元珍见寄
作者：梅尧臣
朝代：宋

我从江南来，挂席江上正。轻舟自行速，不与风力竞。乃省少时学，强勉无佳兴。初如弄机杼，未解布丝经。利器昧其时，或反授人柄。及亲贤豪游，所尚志已定。不厌朝市喧，不须山林静。不为煦煦妍，不为严严冰。遇物理自畅，区处剧操令。仍类楚野竹，忽从孤根迸。便成翠琅玕，久与风霜硬。虽然达吾真，谁复究毕竟。世间忘坦途，尽欲求密径。哂我是迂疏，宜乎今蹭蹬。蹭蹬诚可嗟，所偶亦已并。晚逢二三友，喜饮恨多病。道路何邅回，季秋越春孟。平生景慕者，邂逅出天幸。接迹犹谓荣，况此声颜并。实惭寡时用，又顾无奇行。爱之不忍去，自旦还至暝。在昔浊世贤，徒知清酒圣。但用醉为娱，一老少不更。稍思桃源人，翩尔乘渔艇。寻花逐水往，岂念衰与盛。歌讴非俗情，山响自答应。以此谢君勤，微言期略听。衮衮不足为，试共幽人评。
依韵和丁元珍见寄
作者：梅尧臣
朝代：宋

我从江南来，挂席江上正。
轻舟自行速，不与风力竞。
乃省少时学，强勉无佳兴。
初如弄机杼，未解布丝经。
利器昧其时，或反授人柄。
及亲贤豪游，所尚志已定。
不厌朝市喧，不须山林静。
不为煦煦妍，不为严严冰。
遇物理自畅，区处剧操令。
仍类楚野竹，忽从孤根迸。
便成翠琅玕，久与风霜硬。
虽然达吾真，谁复究毕竟。
世间忘坦途，尽欲求密径。
唒我是迂疏，宜乎今蹭蹬。
蹭蹬诚可差，所偶亦已并。
晚逢二三友，喜饮恨多病。
道路何邅回，季秋越春孟。
平生景慕者，邂逅出天幸。
接迹犹谓荣，况此声颜并。
实惭寡时用，又顾无奇行。
爱之不忍去，自旦还至暝。
在昔浊世贤，徒知清酒圣。
但用醉为娱，一老少不更。
稍思桃源人，翩尔乘渔艇。
寻花逐水往，岂念衰与盛。
歌讴非俗情，山响自答应。
以此谢君劝，微言期略听。
衮衮不足为，试共幽人评。
依韵和丁元珍见寄
作者：梅尧臣
朝代：宋

我从江南来，挂席江上正。
轻舟自行速，不与风力竞。
乃省少时学，强勉无佳兴。
初如弄机杼，未解布丝经。
利器昧其时，或反授人柄。
及亲贤豪游，所尚志已定。
不厌朝市喧，不须山林静。
不为煦煦妍，不为严严冰。
遇物理自畅，区处剧操令。
仍类楚野竹，忽从孤根迸。
便成翠琅玕，久与风霜硬。
虽然达吾真，谁復究毕竟。
世间忘坦途，尽欲求密径。
哂我是迂疎，宜乎今蹭蹬。
蹭蹬诚可嗟，所偶亦已併。
晚逢二三友，喜饮恨多病。
道路何邅迴，季秋越春孟。
平生景慕者，邂逅出天幸。
接迹犹谓荣，况此声颜并。
实惭寡时用，又顾无奇行。
爱之不忍去，自旦还至暝。
在昔浊世贤，徒知清酒圣。
但用醉为娱，一老少不更。
稍思桃源人，翩尔乘渔艇。
寻花逐水往，岂念衰与盛。
歌讴非俗情，山响自答应。
以此谢君勤，微言期略听。
衮衮不足为，试共幽人评。
依韵和丁学士陪诸公城东饮
作者：梅尧臣
朝代：宋

黄花秋草满荒台，联马鸣珂未欲回。上苑自将驰道隔，高林空望白云开。荐肴已去纱笼幂，赐酝新从蚁瓮来。天气正清风景好，重门虽禁不辞杯。
依韵和丁学士陪诸公城东饮
作者：梅尧臣
朝代：宋

黄花秋草满荒台，联马鸣珂未欲回。上苑自将驰道隔，高林空望白云开。荐肴已去纱笼羃，赐酝新从蚁瓮来。天气正清风景好，重门虽禁不辞杯。
依韵和丁学士陪诸公城东饮
作者：梅尧臣
朝代：宋

黄花秋草满荒台，联马鸣珂未欲迴。
上苑自将驰道隔，高林空望白云开。
荐肴已去纱笼羃，赐醖新从蚁瓮来。
天气正清风景好，重门虽禁不辞杯。
依韵和三月十四日清明在席呈
作者：梅尧臣
朝代：宋

太守风流甚，吟牋写蜀麻。寻春何处客，映柳阿谁家。蜡炬传新火，朱栏发旧花。月光将欲满，特地炤铅华。
依韵和三月十四日清明在席呈
作者：梅尧臣
朝代：宋

太守风流甚，吟笺写蜀麻。寻春何处客，映柳阿谁家。蜡炬传新火，朱栏发旧花。月光将欲满，特地炤铅华。
依韵和三月十四日清明在席呈
作者：梅尧臣
朝代：宋

太守风流甚，吟笺写蜀麻。
寻春何处客，映柳阿谁家。
蜡炬传新火，朱栏发旧花。
月光将欲满，特地照铅华。
依韵和不疑寄杜挺之以病雨止冷淘会
作者：梅尧臣
朝代：宋

邵杜二良守，相逢欲沾醉。促膝一开颜，衮衮言有味。或叹季路宜，或语伯夷是。各怀忠义心，要终岂同异。我实疏贱躯，政治未使试。预兹高古谈，懦志生勇气。明当馔汤饼，疾雨晦天地。一日不见君，何止如三岁。口腹尚乖期，荣华可推类。嗟嗟勿复问，安恬固无愧。
依韵和不疑寄杜挺之以病雨止冷淘会
作者：梅尧臣
朝代：宋

邵杜二良守，相逢欲霑醉。
促膝一开颜，衮衮言有味。
或叹季路宜，或语伯夷是。
各怀忠义心，要终岂同异。
我实疎贱躯，政治未使试。
预兹高古谈，懦志生勇气。
明当馔汤餠，疾雨晦天地。
一日不见君，何止如三岁。
口腹尚乖期，荣华可推类。
嗟嗟勿復问，安恬固无媿。
依韵和中道宝相花
作者：梅尧臣
朝代：宋

嘉卉得所托，植君之寝阳。
开荣同此春，淡艳自生光。
不为露益色，不为风尽香。
节换叶已密，尚可见余芳。
依韵和中道宝相花
作者：梅尧臣
朝代：宋

嘉卉得所托，植君之寝阳。开荣同此春，淡艳自生光。不为露益色，不为风尽香。节换叶已密，尚可见馀芳。
依韵和中道宝相花
作者：梅尧臣
朝代：宋

嘉卉得所託，植君之寝阳。
开荣同此春，淡艳自生光。
不为露益色，不为风尽香。
节换叶已密，尚可见余芳。
依韵和乌程子著作四首其二霅上二首
作者：梅尧臣
朝代：宋

共爱霅溪风物美，春来清可监须眉。
苹生楚客将归日，花暖吴蚕始浴时。
临水竹楼通市陌，跨桥云屋接川湄。
画船载酒期君醉，已是无谋助翦夷。
依韵和乌程李着作四首 霅上二首 其一
作者：梅尧臣
朝代：宋

共爱霅溪风物美，春来清可鑑鬚眉。
苹生楚客将归日，花暖吴蚕始浴时。
临水竹楼通市陌，跨桥云屋接川湄。
画船载酒期君醉，已是无谋助翦夷。
依韵和乌程李着作四首 霅上二首 其二
作者：梅尧臣
朝代：宋

靓粧艳服游川上，箫鼓声中俗自欢。
寄语春风休用恶，恐教潭水起波澜。
依韵和乌程李着作四首·县署西园
作者：梅尧臣
朝代：宋

春入西园何苦夸，我曾狂醉洛城花。如今老大都无兴，独坐晴轩看落霞。
依韵和乌程李着作四首·早春游南园
作者：梅尧臣
朝代：宋

东国春归早，南园百卉宜。
萱芽开翠颖，杏萼破烟姿。
青壠将鸣雉，乔林未啭鹂。
石尤风莫起，芳物畏君吹。
依韵和乌程李著作四首 霅上二首 其一
作者：梅尧臣
朝代：宋
体裁：七言律诗

共爱霅溪风物美，春来清可鉴须眉。蘋生楚客将归日，花暖吴蚕始浴时。临水竹楼通市陌，跨桥云屋接川湄。画船载酒期君醉，已是无谋助剪夷。
依韵和乌程李著作四首 霅上二首 其二
作者：梅尧臣
朝代：宋
体裁：七言绝句

靓妆艳服游川上，箫鼓声中俗自欢。寄语春风休用恶，恐教潭水起波澜。
依韵和乌程李著作四首·县署西园
作者：梅尧臣
朝代：宋

春入西园何苦誇，我曾狂醉洛城花。如今老大都无兴，独坐晴轩看落霞。
依韵和乌程李著作四首·早春游南园
作者：梅尧臣
朝代：宋

东国春归早，南园百卉宜。萱芽开翠颖，杏萼破烟姿。青垄将鸣雉，乔林未啭鹂。石尤风莫起，芳物畏君吹。
依韵和仲源暮冬见寄
作者：梅尧臣
朝代：宋

曾未学黄庭，衰颜已可惊。诗能如阮籍，评不愧钟嵘。玉轸调初美，冰壶想更清。兔园风雪甚，还听雁来声。
依韵和仲源暮冬见寄
作者：梅尧臣
朝代：宋

曾未学黄庭，衰颜已可惊。
诗能如阮籍，评不愧钟嵘。
玉轸调初美，冰壶想更清。
兔园风雪甚，还听鴈来声。
依韵和仲源暮冬见寄
作者：梅尧臣
朝代：宋

曾未学黄庭，衰颜已可惊。诗能如阮籍，评不愧锺嵘。玉轸调初美，冰壶想更清。兔园风雪甚，还听鴈来声。
依韵和仲源独夜吟
作者：梅尧臣
朝代：宋
体裁：七言绝句

秋鸿声涩秋弦苦，涂金博山烟夜吐。寂历虚堂灯晕生，谁人共听西窗雨。
依韵和仲源独夜吟
作者：梅尧臣
朝代：宋

秋鸿声涩秋絃苦，涂金博山烟夜吐。
寂历虚堂灯晕生，谁人共听西窗雨。
依韵和偶书相留
作者：梅尧臣
朝代：宋

在昔有言无不雠，故于嘉咏岂宜休。出奇吴国将能战，探隐汉宫人戏阄。吹笛梦来犹记曲，爱歌老去未忘讴。车中变服为秦客，头上南冠学楚囚。日永欢呼遗博齿，夜深谈论废更筹。海陵已有从游约，今欲西归且榜舟。
依韵和偶书相留
作者：梅尧臣
朝代：宋

在昔有言无不雠，故于嘉咏岂宜休。
出奇吴国将能战，探隠汉宫人戏阄。
吹笛梦来犹记曲，爱歌老去未忘讴。
车中变服为秦客，头上南冠学楚囚。
日永欢呼遗博齿，夜深谈论废更筹。
海陵已有从游约，今欲西归且榜舟。
依韵和偶书相留
作者：梅尧臣
朝代：宋

在昔有言无不雠，故於嘉咏岂宜休。出奇吴国将能战，探隐汉宫人戏阄。吹笛梦来犹记曲，爱歌老去未忘讴。车中变服为秦客，头上南冠学楚囚。日永欢呼遗博齿，夜深谈论废更筹。海陵已有从游约，今欲西归且榜舟。
依韵和僧说上人见访
作者：梅尧臣
朝代：宋
体裁：古风

客从东国来，山云犹在屦。是时正穷腊，雁落溪阴暮。投宿古城隅，雪迷松下路。衣楮足兰荃，相过宁厌屡。
依韵和僧说夏日闲居见寄
作者：梅尧臣
朝代：宋
体裁：古风

城郭非清凉，山僧抱微疾。又况三伏时，当兹一禅室。炎飙正烁烁，溪水徒瑟瑟。唯咏冰雪辞，可以销夏日。
依韵和公仪龙图招诸公观舞及画
作者：梅尧臣
朝代：宋

落花净扫青阴长，野蝶闲飞绿草閒。侍从归来看鹤舞，便将樽酒欲招闲。阴森园圃墙东地，携挈儿童树下吟。更约天边凤皇侣，阅书观画味尤深。
依韵和公仪龙图招诸公观舞及画·其一
作者：梅尧臣
朝代：宋

落花净扫青阴长，野蝶闲飞绿草閒。侍从归来看鹤舞，便将樽酒欲招闲。
依韵和公仪龙图招诸公观舞及画三首
作者：梅尧臣
朝代：宋

落花净扫青阴长，野蝶闲飞绿草闲。
侍从归来看鹤舞，便将樽酒欲招闲。
依韵和公仪龙图招诸公观舞及画三首·其一
作者：梅尧臣
朝代：宋

落花浄扫青阴长，野蝶闲飞绿草閒。
侍从归来看鹤舞，便将樽酒欲招闲。
依韵和公仪龙图招诸公观舞及画三首·其三
作者：梅尧臣
朝代：宋

初约看花花已尽，重新邀客客应欢。真花既不能长艳，画在霜纨更好看。
依韵和公仪龙图招诸公观舞及画三首·其二
作者：梅尧臣
朝代：宋
体裁：七言绝句

阴森园圃墙东地，携挈儿童树下吟。更约天边凤皇侣，阅书观画味尤深。
依韵和刁经臣读李卫公平泉山居诗碑有感
作者：梅尧臣
朝代：宋
体裁：五言律诗

当时植珍木，岂是昧前规。废宅长春草，故山存旧碑。已嗟良璧毁，安识古松姿。叔子每怀慕，此心空自知。
依韵和刘六淮潮
作者：梅尧臣
朝代：宋
体裁：五言律诗

汐潮如有信，时向旧痕生。始觉回波定，还看曲渚平。舞鸥随下上，寒日共浮倾。后夜人无寐，遥听入浦声。
依韵和刘六淮潮
作者：梅尧臣
朝代：宋

汐潮如有信，时向旧痕生。始觉回波定，还看曲渚平。舞鸥随下上，寒日共浮倾。後夜人无寐，遥听入浦声。
依韵和刘十秋霖
作者：梅尧臣
朝代：宋
体裁：七言绝句

秋草更绿秋林衰，长安游客未成衣。凄凄斗欲变寒色，一夜独语看灯辉。
依韵和刘原甫舍人扬州五题·时会堂二首
作者：梅尧臣
朝代：宋

今年太守采茶来，骤雨千门禁火开。一意爱君思去疾，不缘时会此中杯。雨发雷塘不起尘，蜀昆冈上暖先春。烟牙才吐朱轮出，向此亲封御饼新。
依韵和刘原甫舍人扬州五题·竹西亭
作者：梅尧臣
朝代：宋

结雨竹西若若川，扬州歌吹思当年。刘郎若向风前唱，梦入青楼事惘然。
依韵和刘原甫舍人扬州五题·蒙谷
作者：梅尧臣
朝代：宋

茗园葱茜与山笼，一夜惊雷发旧丛。五马留连未能去，土囊深处路微通。
依韵和刘原甫舍人杨州五题 时会堂二首 其二
作者：梅尧臣
朝代：宋

雨发雷塘不起尘，蜀昆冈上暖先春。
烟牙才吐朱轮出，向此亲封御餠新。
依韵和刘原甫舍人杨州五题·蒙谷
作者：梅尧臣
朝代：宋

茗园葱蒨与山笼，一夜惊雷发旧丛。
五马留连未能去，土囊深处路微通。
依韵和刘原甫舍人杨州五题其一时会堂二首
作者：梅尧臣
朝代：宋
体裁：七言绝句

今年太守采茶来，骤雨千门禁火开。一意爱君思去疾，不缘时会此中杯。
依韵和刘原甫舍人杨州五题其一时会堂二首
作者：梅尧臣
朝代：宋
体裁：七言绝句

雨发雷塘不起尘，蜀昆冈上暖先春。烟牙才吐朱轮出，向此亲封御饼新。
依韵和刘原甫舍人杨州五题其三春贡亭
作者：梅尧臣
朝代：宋
体裁：七言绝句

梦谷浮船稳且平，泊登冈顶看茶生。始从官属二三辈，时听春禽一两声。
依韵和刘原甫舍人杨州五题其二竹西亭
作者：梅尧臣
朝代：宋

结雨竹西若若川，杨州歌吹思当年。刘郎若向风前唱，梦入青楼事惘然。
依韵和刘原甫舍人杨州五题其五昆丘
作者：梅尧臣
朝代：宋
体裁：七言绝句

隋家宫殿昔初成，不道荒凉兽迹行。今日知来高处望，山川兴废使人惊。
依韵和刘原甫舍人杨州五题其四蒙谷
作者：梅尧臣
朝代：宋

茗园匆蒨与山笼，一夜惊雷发旧丛。五马留连未能去，土囊深处路微通。
依韵和刘原甫舍人赴杨州途次赠予翩翩河中船
作者：梅尧臣
朝代：宋
体裁：古风

我船缓而西，君船迅而东。缓迅各所尚，不意中路逢。骥马方腾云，野鹤还就笼。亦言出处异，同是天地中。我岂不知命，人空嗟其穷。何当遂逸性，川上作钓翁。
依韵和刘原甫见寄
作者：梅尧臣
朝代：宋

忆昔游临汝，于时太守贤。山寻顺风处，城得豢龙迁。民颈累累大，池荷一一圆。周碑嗟缺矣，少室望崭然。羸马居人后，归禽落我先。事还如响答，老去若波旋。赋分都应定，元功岂得偏。不须天以问，自可鉴于前。王粲今方乐，边韶旧好眠。汉官聊掷彩，梵学竞通禅。语道滔滔是，论情往往牵。平生二三友，南睇不胜悁。